
Színpadokkal szentben kéztrai. 

* 

A könyv tnegvásárldsa senkit sem jogosii föl a darab előadására. 
Az előadás joga fölölt a szerző rendelkezik. 

* 

A bármely nyelvre való fordítás jogát fentartja magának a szerző. 



^UBAPCtTI MlKlft^ HVOHOij* 



SZEREPLŐK 

A király 

Benigna 

Kinizsi Pál 

Palóczi 

Drágfi 

Pipacs, a király jokulátora 

Istók, a király apródja 

Sztropkó vámagy 

Stóziusz mester 

Gunda 

Sió \ 

Lesencze \ a Balaton lakói 

Gyöngyös ) 

Egy úr 

A falusi biró 

Egy kisleány 

Zalamegyei urak és asszouyok ; királyi vadászok és kürtösök ; 
Benigna csatlósai ; szüretelő parasztlegények, leányok és gyermekek ; 

balatoni sellők és az árnyékjáték szereplői. 
(Történik a Balaton partján ; az első felvonás a király vadász* 
táborában, a második és negyedik az ezeréves tölgy alatt, a harmadik 

Benigna várában.) 



ELSŐ FELVONÁS. 

(Erdős tisztás a Balaton partján, A háttérben a tó. A hát- 
térben jobbról — egy keskeny öblön túl — alacsony dombon 
Benigiia vára : kisebb fajtájú gót várkastély. A váron túl 
és balfa a nagy Balaton. A tó és az előtér között fehértörzsü^ 
fiatal nyírfák mintegy rostélyt alkotnak. A fák között út 
vezet a vízhez. Balra elől Mátyás sátra, mögötte egyszerűbb 
sátor a kíséret számára. Jobbra elől ősrégi nagy kőpady 
mohos, repedező sziklákból összeróva. A padnak — melyhez 
egy-két lépcsőfok vezet fel — trónusszerű főhelye van. A pad 
őskori maradék és valaha pogány papok gyülekező helye volt,) 

(Mikor a függöny felgördül, éjjd van, a hold 
vüágítj de a Balaton háborog és szél süvölt. Az 
égen gyorsan száUó fellegek.) 



ELSŐ JELENET. 

LESENCZE, GYÖNGYÖS. 
LESEN CZE 

(Kimászik Gyöngyössel a vízből; kézen fogva 
dőre szaladnak, ijedten szepegve.) Fussunk, hu- 
gocskám ! 

GYÖNGYÖS 

Jaj de félek, kis néném ! Rég nem háborgott 
így a Balaton-király! 

LESENCZE 

Sió úrfira haragszik. Az arcátlan szellem, ki 
vidra képében szokta riogatni a fürdő lányokat és 
holdvilágnál összebogozza a halászok hálóját, ma 
arra vetemedett, hogy fűrészkagylóval elvágja a 
királyi trónus lábát . . . Midőn ráült a hatalmas 
király, fölbillent a szék és ő felsége hanyatt esett. 

GYÖNGYÖS 

Aj jaj ! 

LESENCZE 

Oly rémesen kalimpált a lába, mint a teknős 
békáé, mikor hátára fordítják vásott manók. A sel- 
lők s zöldszakállú vizi emberek szörnyen megijedtek, 
de aztán vihogni kezdtek, kacagtak, míg pukka- 
dozva ott hempergett az egész udvar az arany 
fövényen. 

GYÖNGYÖS 

Óh, óh! 

LESENCZE 

A haragos király ekkor fölkapott egy harcsa 
hátára és kergetőbe vette a felségsértő Siót, hogy 
megtépázza fürtös üstökét. 

GYÖNGYÖS 

Elfogta? El? 

LESENCZE 

Keszthelytől Kenéséig űzte, Tihanytól Boglárig 
kergette. A sellők, kik valamennyien szivükbe zárták 
a kis gonosztévőt, yédő hullámfalat görgettek a 
király elé, de a bősz öreg végigsuhintott rajtuk 

viharostorával és most jajongó csapatokban futnak 
a somogyi partnak. 

GYÖNGYÖS 

(Búsan,) Ah, ma se táncolunk a holdvilágban ! 

LESEKCZE 

Nem bizony ! Az ijedt vizi manók ráklyukakba 
bújtak, a sellők csigákba lapultak s az éji asszonyok 
sikongva szállanak a felhőkkel (az égre mutai) — 
látod? — mint viharűzte vadludak. 

GYÖNGYÖS 

(A Balatonra mutat.) Nézd, nézd ! Ott vágtat 
harcsaháton a zord király! 

LESENCZE 

Szörnyű vadászat! Jaj a fülednek, Sió, ha 
nem vagy elég gyors ! 

OYÖNGYÖS 

Olt fut Sió, sebes szökésekben, oldalvást 
cikázva, mint a holdfényben játszó fogas . . . Olykor 
furfangosan meglapul a király lába előtt s a harag- 
jában vak Öreg áthengeredik rajta, dühös tajtékot 
vetve . . . 

LESENCZE 

A Hold asszonya is a kis gonoszt segíti. Fény- 
sávokat bocsát a királyra és barna homályba rejti Siót. 

GYÖNGYÖS 

(Ijedten.) Most erre jönnek ! Oh ! 

LESENGZB 

Száz esztendeje se látott ilyen botrányt a 
Balaton ! 

MÁSODIK JELENET. 

ELŐBBIEK, SIÓ. 
SIÓ 

(A vízben.) Nem én voltam! Nem én tettem! 
(Partra ugrik,) Huj, — itt vagyok ! (Előre szalad,) 
Majd hogy el nent csípett ! 

(Nagy hullám csapódik a partnak. Zúgás,) 

Moroghatsz már, itt nincs rajtam hatalmad ! 
(Összefont karokkal kihívóan nézi a Balatont.) 

(Balaton-király hangja: „Sió, Sió, te arcát- 
lan felségsértő I") 

SIÓ 

Parancsol, Felséged? 

(Balaton-király hangja : „ Tüstént gyere 
vissza 1^) 

SIÓ 

Majd ha fagy! 

(Balaton-király hangja :■ „ Te lázadó jobbágy, 
királyi hatalmamnál fogva parancsolom: tüstént 
gyere haza!'') 

SIÓ 

(Szamárfület mutat.) Ezt ni! Nem megyek, 
mert nincs igazság a Balatonban ! Akármi skandalum 

esik a tóban, mindig az én fülem bánja. Rév- 
fülöpön felborul a komp — nosza, üstökön kell 
fogni Siót ! Valahol elszabadul egy bitang szél és 
felüvölti déli álmából a királyt — usgye, pofon 
ütik Siót! A kincstárban lába kél egypár rongyos 
gyöngyszemnek — persze, elnáspágolják Siót ! Oly 
ártatlan vagyok, mint a ma született pióca, — de 
úgylátom, sok intrikus lakik a tóban, ki ellenem 
bőszíti a királyt. Igazán gyalázat! (ElŐrejón, meg- 
pillantja a két sellőt.) Hahó ! Pelyhes vadlibák a 
hajnali fényben ? Fogadok, róka lappang a harmatos 
bokorban. Fuss, róka, fuss, megcsípnek a piros 
csőrükkel ! 

LESENCZB 

Látott a világ már ilyen neveletlen szellemet? 

GYÖNGYÖS 

Mi lesz most már veled, kis gézengúz? 

LESENCZE 

Oh Sió, ha szeretsz, kérleld meg a bősz királyt. 

GYÖNGYÖS 

Hisz ismered : tajtékos a haragja, de gyorsan 
megenyhül. 

SIÓ 

Uri szellem sohasem kér bocsánatot. Mit nekem 
a király ? Meguntam már a hinárszagu pocsolyáját I 

(Hullámzás^ haragos zúgás a tóban,) 

Bömbölhetsz, koronás bivaly : nem szeppen meg 
Sió ! Igenis, pocsolya ! Holmi széllel bélelt versfara- 
gók tengernek neveznek, de azért pocsolya vagy. 

Görgeted a habjaidat, reggeltől estig, és a habjaid 
mindig egyformán unalmasak. Csillogtatod a színei- 
det, mint páva a farkát és a csillogásod ásításra 
készt ! S miféle társaság lakik a tóban ? ízléstelen 
halcsudák, nagyképű vizi emberek és banális sellők 
— (a két sdlffhöz) a jelenlévők mindig kivételek . . . 
Eh, nem állom tovább! Nyakamba veszem a vilá- 
got és emberek közé megyek. 

LESENCZE 

(Ijedten,) Emberek közé? 

GYÖNGYÖS 

(Ijedten.) Oh Sió, mit beszélsz? Emberek 
közé ? 

SIÓ 

Ti békavérüek nem tudjátok, hogy forró ember- 
vér buzog az én szívemben is. Mondják, a csacska 
Nádszál-kisasszonyok mondják, hogy Magyar 
Omodé, a daliás lantverő, egyszer elszenderedett 
a somogyi berekben. S a holdfényben bájos csuda 
mászott ki a Balatonból : Tomajka volt, a legszebb 
sellő, az én kis anyám. Mondják, hogy Omodé 
úrnak fülledt álma lön: egy édes ajkpár tapadt a 
szájára, keblén egy hideg sellőszív tüzelni s kala- 
pálni kezdett ... A lantverő álmának maradandó 
becsű emléke lett: az emlék én volnék, alázatos 
szolgátok! (Menni akar,) 

LESENCZE 

Hová sietsz, szeszélyes szellem? 

SIÓ 

A szerencsém után ! Ott fenn a szellős várban 
lakik szép Benigna, Magyar Omodé unokája, nekem 

a lantverő álma révén hugocskám ... Itt az erdő- 
ben sátorozik Hollós Mátyás, a vitézek és költök 
királya ... A tüzes úr Benigna erényének jégvárát 
vívja. Virágbokrétákkal ágyúzza e vár falát, versek, 
sóhajok és tüzes kacsintások a gyújtó nyilai. Peng 
a lant, habzik a bor, a berekben kapatos legény 
űzi a paraszt-nimfát, — hajhó! ez aztán a szüreti 
tor ! E vidám háborúban apród leszek. Mátyás vagy 
Benigna oldalán, miként a véletlen s szeszélyem 
akarja. Lesz ami lesz, mulatság lesz ! 

LESENCZE 

Sió — mire vállalkozol? Hisz neked nincs 
varázshatalmad ? 

SIÓ 

De van sok hatalmas barátom vízen és szá- 
razon. 

LESENCZE 

Hallgass reánk, Sió, gyere velünk ! 

SIÓ 

Hallgassatok reám és gyertek velem ! 

GYÖNGYÖS 

Hová? 

SIÓ 

Az erdőben, a bodzafabokorban van egy cinege- 
fészek, az melegen ki van pámázva selyempihék- 
kel, ott összebujtok s átaludjatok a napot. 

GYÖNGYÖS 

És te? 

SIÓ 



Furulyát vágok nádszálból s játszom nektek. 
Tudok egy búcsúzó nótát, ha meghallja az özvegy 
csalogány, meghasad tőle a szíve. 

GYÖNGYÖS 

És illedelmes léssz? 

SIÓ 

Mint mindig. 

LESENCZE 

Ne hallgass rá, hugocskám ; ha vele mennénk, 
holnap már a tihanyi visszhang is huhogná a hirünk. 

sió 
Akkor megyek magam. 

(Távoli kakasszó.) 

A molnámé kakasa szólít csatára. Sokszor 
harcoltam már vele, ha tojást szedtem. Megyek, 
döntő tusát vívok vele s győzelmi jelként süve- 
gemhez tűzöm hetyke farktollát. Mert van ám 
süvegem és gavalléros ruhám egy odvas fában ! 
Ég veled, Balaton! Elcsaplak magamtól, világgá 
bujdosom és polgári foglalkozás után nézek. Lehe- 
tek Veszprémben püspök vagy Somogyban főispán. 

LESENCZE 

Hess, csúnya szellem ! 

GYÖNGYÖS 

Hess, hálóbogozó ! 

LESENCZE 

Leányokat ijesztgető! 

GYÖNGYÖS 

Hullámkavaró ! 

SIÓ 

Ég veletek és a gyöngyharmat, ti erénydús 
pontyok! (Balra el.) 

HARMADIK JELENET. 

LESENCZE, GYÖNGYÖS. 
LESENCZE 

Kár az édesszájú gazfickóért. En nagyon szi- 
velem. 

GYÖNGYÖS 

E tolvajjal kivész a báj a Balatonból. 
(Kakaskukorékólds,) 

LESENCZE 

Másodszor szól a molnárné kakasa! 

GYÖNGYÖS 

Didergek, kis néném. Halandók járnak a ligetben. 

LESENCZE 

é 

Hess, tova! 

GYÖNGYÖS 

Hova? 

LESENCZE 

Átúszunk Somogyba, a nagyberekbe, a vizi 
liliomokhoz . . . 

GYÖNGYÖS 

Vaj' kinyíltak-e már a tegnapi bimbók? (Lesen- 
czével a tóba el.) 



(Vörös hajnali fény,) 



NEGYEDIK JELENET. 

PIPACS, PAKASZTLEGÉNYEK ÉS LEÁNYOK, 

(Pipacs az udvari bolondok jelmezében^ jobbról be- 
vezeti a parasztokat. A legények közül többen put- 
tonyt visznek a hátukon^ a leányok kosarat a kar- 
jukon. Néhányan virágfüzéréket hoznak^ amelyek- 
kel később fölékesítik a királyi sátrat. Mások a 
sátor elé hintenek virágot.) 

PIPACS 

Egy, kettő! Egy, kettő! Halkan lépdeljetek, 
ti bivalyborjúk, — lebegjetek, osonjatok ! Képzeljé- 
tek, hogy malacot megyünk lopni az espereshez. 
Állj ! Itt a király sátra. Előre, patkós nimfák — 
aggassátok fel a virág-hurkákat . . . (A többieket 
rendbe taszigálja.) Sorakozz ! Mit akarsz itt a szok- 
nyák közt, te bölömbika? Takarodj a felekezeted- 
hez! (Egy leányhoz.) Te meg gyere előbbre, löUei 
istennő. Vakok közt félszemű a király, rücskösök 
közt pösze a Vénusz . . . Érzéssel énekeljetek és 
taktust tartsatok ! Mintha a komp lapátját húznátok 
— egy, kettő ! Megadom a hangot ! (Énekel.) Sol- 
mi-re-dó ! . . . (Szól.) Ez az ! (Énekel.) Dó ! 

(Karének.) 

Benigaa, édes Benigna 
Jer a patakhoz velünk, 
Nyár van és a pataknál 
Száz violát szedünk. 



Benigna, édes Benigna 
Jer a ligetbe velem, 
Ott holdvilágos éjjel 
Száz édes csók terem. 



Benigna, édes Benigna- 
Mért voltál oly kevély? 
Zengő daru-foga tján 
A nyár, lm, útra kél. 

Köd ül a patak partján, 
Az erdőn szél fütyül, 
Benigna, édes Benigna, 
Most sirhatsz egyedül ! 



ÖTÖDIK JELENET. 

ELŐBBIEK, MÁTYÁS, ISTÓK. 
MÁTYÁS 

(Vadászruhdban, Istókkal kilép a sátorhóh) 
Ezüstös éjjel Benigna nevével aludtunk el ; iliö, 
hogy arany hajnalon is vele ébredjünk. 

PIPACS 

(Magában,) Sovány hálótárs! 

MIND 

Éljen a király! 

Herczeg F.: Balatoni rege. 2 

MATYAS 



A nótát köszönöm, de aki királynak szólítja 
Mátyás diákot, azt diszgráciával sújtom. Tudós 
Pipacs, magyarázd meg e jámbor népnek, hogy mi 
a diszgrácia. 

PIPACS 

Diszgrácia latin szó és magyarul huszonöt 
botot jelent. Azt hiszitek, ha most királynak érezné 
magát Mátyás, akkor ilyen rongyon szedett nép- 
pel társalogna, mint mi vagyunk? 

MÁTYÁS 

Ha elvégezték a munkájukat, süttess nekik 
ökröt az erdő szélén — s az ökör legyen hálás 
szívem tolmácsolója. 

PIPACS 

Induljatok a szőlőbe! Egy, kettő! Este udvari 
bált rendezünk a pagonyban s aki az olasz udvari 
ettiket szerint tud kurjantani, az kap egy dézsa bort, 

(Parasztok^ az dobbi nótát énekelve, jobbra el.) 

MÁTYÁS 

Fölkeltek már az urak? 

PIPACS 

A sátrukban alusznak a tegnapi ivás után és 
a sátorponyva dagad s apad a horkolásuktól. 

MÁTYÁS 

Állítsd őket talpra! 

PIPACS 

Majd oldalba bököm őket az apostoli király 
nevében. (A hátsó sátorba d.) 

MÁTYÁS 

Istók, egy korty forrásvízre szomjazom ! 

ISTÓK 

Hozom, felséges uram ! (Jobbra elszalad.) 

MÁTYÁS 

A nagy Pánra mondom : oly jól érzem magam, 
mint egy görög isten, ki Árkádiában csavarog és 
élvezi a naplopás költészetét. Újból megszerettem 
itt az életet s az embereket. 

HATODIK JELENET. 

MÁTYÁS, KINIZSI. 
KINIZSI 

(Levéllel kezében jobbról jön.) Jó reggelt, szép 
uram ! Megmondhatnád nekem, fölkelt-e már 
Mátyás király? 

MÁTYÁS 

Disztingváljunk, barátom. A király mélyen 
alszik, de Mátyás talpon van. 

KINIZSI 

(Magában.) No nézd a kákabélűt! (Fenn.) 
E szerint a király elcsapta Mát3'ást ? 

2* 

MÁTYÁS 

Fordítva történt : Mátyás csapta el a királyt ! 

KINIZSI 

S mit vétett a néhai király Mátyás úrnak ? 

MÁTYÁS 

Magunk közt maradjon a szó : régóta vissza- 
vonás volt már közöttük és világos volt, hogy 
sokáig nem férhetnek meg egy üstök alatt. A király 
nagyképű volt, szőrszálhasogató, mélabús és kissé 
nagyzoló. 

KINIZSI 

(Magában,) Oly hangon beszél, mintha ő 
ültette volna az égi fiastyúkot ! 

MÁTYÁS 

Ha valahol egy talyiga nyikorgott az ország- 
ban, a király Mátyás eszét használta kocsikenőcs- 
nek. S mikor végül azt követelte Mátyástól, hogy 
borotválkozás közben is ünnepélyes arcot vágjon: 
ezzel kitörte az igaszeget. 

KINIZSI 

Valóban mélyen alhatik az én királyom, ha 
szunyogvitézei ily arcátlanul zümmöghetnek az 
orra körül. 

MÁTYÁS 

Bosszant a szúnyog, jó kuvasz ? Kapd be ! 

KINIZSI 

(Kezet emel rá,) Inkább összelapítom ! 

MÁTYÁS 

Vigyázz! Üvegből való a kezed. Ha megütöd 
Mátyást : eltörik ! 

KINIZSI 

Uram — ? Királyom — ? Engedj meg hitvány 
szolgádnak : most látlak első ízben ! 

MÁTYÁS 

Elég a tréfából! Mi jót hoztál? 

KINIZSI 

(Átadja a levdet.) A hadnagyoktól fontos 
híradást. 

MÁTYÁS 

(Felbontva a levelet.) Ismerem a hadnagyaim 
fontos híradását : a végvárak düledeznek, új ágyúk 
kellenek s a fekete sereg a zsoldját várja . . . 
Boldog árkádiai Istenek, — nektek nem voltak hite- 
lezőitek! (A levélbe pillant, örömmel.) Lám, — 
dicső újság! Viktória istenasszony az ágyamhoz 
lopódzott és megcsókolt álmomban. 

KINIZSI 

Csókja ragyog a homlokodon, győzelmes 
királyom: hét várat nyertél a pogányon. 

MÁTYÁS 

S még dicsőbb legendát is jelent az ősz vezér, 
minőt az argonauták óta nem hallott a világ. Az 
íródeák tolla panegirikust zeng egy heroikus paraszt- 
ról, valami Kinizsi nevű molnárlegényről, ki Her- 

kulcsként egész hadseregeket tipor el . . . (Olvas.) 
„A táborban csak közvitéz, de ha szól a harci 
kürt, vezérré lesz a paraszt s ujjongva követik a 
címerpajzsos főurak. Erős a molnár mint a bölény 
és bátor mint a vadkan. Nevetve megy a harcba, 
vaskos tréfákkal letépi a halál arcáról a szörnyű 
méltóság álarcát s hol ö vezet, ott az öldöklés a 
legénységnek duhaj mulatság. És kacagó rohama 
elöl üvöltve fut a pogány ..." (Szól,) Ember ez a 
paraszt? 

KINIZSI 

Ember, hogy zokon ne essék a szavam. Olyan 
ember, uram, aki sokat verekedett a zalai korcs- 
mákban s akinek ezért sok baja volt a törvény- 
szolgákkal. Most megtalálta végre a maga korcs- 
máját, ahol nem kérnek tőle számon minden betört 
koponyát. 

MÁTYÁS 

(Bosszúsan,) Ej, mért is hoztad nekem ezt az 
irkafirkát ! Nem lesz most nyugtom, míg meg nem 
látom a király molnárát, ki lisztet őröl a török 
császár csontjából. 

KINIZSI 

(Letérdepel,) Ha csak ennyiben van : nyugodj 
meg, uram, a molnár előtted térdepel. 

MÁTYÁS 

Te vagy — ? Kinizsi — te ? Az én vadkanom ? 
Köszöntelek molnár, a világtörténelem aranykapu- 
jában ! (Kezet nyújt neki,) lm, Mátyás diák királylyá 
lesz, hogy kezet foghasson a parasztjával. 



KINIZSI 

(Kezet csókol Mátyásnak.) 

MÁTYÁS 

Te légy a kérges tölgy, amelynek árnyékában 
megpihen a király. Köszönöm neked ez ajándékot, 
Magyarország áldott talaja ! Kelj fel, molnár ! Úgy 
sejtem, hogy előbb utóbb címert, láncot s talán 
nagyobb terhet is kell a nyakadba akasztanom, — 
de míg én Mátyás diák vagyok, addig maradj meg 
molnárnak. A ruha teszi az embert s mielőtt úrrá 
tesz a bársonyköntös, hadd ismerem meg bőrzekéd 
alatt a molnár-lelkedet. 



HETEDIK JELENET. 

ELŐBBIEK, ISTÓK, STÓZIUSZ. 
ISTÓK 

(Egy vizes kidacscsal jobbról jön. Mögötte 
StóziusZy ki a háttérben marad,) Ihol a víz, fel- 
séges uram. És megint itt a mester. 

MÁTYÁS 

Miféle mester? (Iszik,) 

ISTÓK 

Stóziusz magiszter, a vándor bölcs, ki magát 
Pannóniai Katónak nevezi. 

MÁTYÁS 

Emlékszem rá! Egy pedáns kémény, mely 
magába aggatta és megaszalta a görög remekírókat. 
Egy tudákos kukac, mely bevette magát a latin 
klasszikusok rózsafájába s most azt hiszi, hogy a 
rózsa bája és illata övé. 

ISTÓK 

Katótól eltanulta a gorombaságot, felség. Hogy 
elállottam útját, fülön akart fogni 

MÁTYÁS 

Pedig te nemes ember vagy, Istók? 

ISTÓK 

Neked, uram, alázatos jobbágyod, de neki Sza- 
polyai úrfi vagyok! 

MÁTYÁS 

Miféle fenevad van a címeredben? 

ISTÓK 

Egyszarvú, királyom. 

MÁTYÁS 

Mért nem döfted meg hátulról a magyar Kátót? 

ISTÓK 

Ha megdöfném, csak elülről döfném, felség. 

MÁTYÁS 

E mondásodért húsz esztendő múlva lovaggá 
foglak ütni. Isi ók. Mondd a magiszternek : ha aján- 
dékba hozná nékem Bécs városát, ily édes hajna- 
lon akkor se állnék szóba a fanyar ábrázatával. 
Azaz megállj ! Mondd neki, hogy meghallgatom, 
ha megfizet egy rímmel a Benigna névre. 

ISTÓK 

(Stóziuszhoz.) Nos? Hic Rhodus, hic salta! 

STÓZIUSZ 

(Elmélkedve.) Benigna — ? Benigna — ? Meg- 
van ! Csiga ! 

ISTÓK 

Csiga ? Szegyeid magad ! 

MÁTYÁS 

Egy fagyottszárnyu túzok, mely életuntán 
baktat szürke homokpusztán, rímelhet így ! 

NYOLCADIK JELENET. 

ELŐBBIEK, PIPACS, 
PIPACS 

(A sátorból kilépve.) Benigna — Csiga?! A 
csigát föl kell négyeini és kitűzni az ország négy 
fővárosának kapujára, elrettentő példájára minden 
versfaragónak. 

MÁTYÁS 

Lefegyvereztél az izetlenségeddel, magiszter — 
beszélj ! 

STÓZIUSZ 

(Sóhajtva nézi Mátyást.) 

PIPACS 

Mi bajod? Rossz bor termett Dörgicsén? 

MÁTYÁS 

Nos? Pénzt ne kérj tőlünk, de ha jó tanács- 
csal segíthetünk rajtad, számíthatsz bőkezűsé- 
günkre. 

PIPACS 

Eleget itattad velünk már bölcseséged tejét, 
most hadd szoptassa meg tehenét a hálás borjú. 

MÁTYÁS 

Es hadd patkolja meg kovácsát a hálás paripa. 



STÓZIUSZ 

Si licet magamat így explikálom : malomkőnyi 
teher nyomja a szívemet, recte a lelkemet. Vedd 
elő, uram, lucidus bölcseséged emelő rúdját és 
hengerítsd le rólam ezt a terhet ! 

MÁTYÁS 

Probatum est ! Ha magam nem győzném, segít 
a molnár. 

KINIZSI 

Zokon ne essék a szavam : az én bölcsesé- 
gem már köpi a markát. 

PIPACS 

Megszöktettél a monostorból egy kackiás 
apácát? Vagy görögöt méltóztattál ölni? 

STÓZIUSZ 

Tropice beszélve: nagyobb bűnnel viselős a 
lelkem. Nemrégiben még tetemes tisztelettel csüng- 
tem vólt Mátyáson, az illustris királyon. 

PIPACS 

Csüngtél volt — ? A plusquamperfectumnak 
felségsértő bűne van! 

STÓZIUSZ 

Denique, ma már tetemesen megfogyott vagy 
helyesebben szólva: megcsappant lelkem zacskójá- 
ban a tisztelet aranypénze s nem fizethetek adót 
a nagy Hunyadi fiának. így mondhatná az isteni 
Cicero. Ez pórias magyar nyelven azt jelenti: 
nem becsülöm már a királyt. 

MÁTYÁS 

Úgy? Mit szólsz hozzá, bolond? 

PIPACS 

Ravasz hizelgő a magiszter. Amióta rád fog- 
ták, uram, hogy te vagy Mátyás az igazságos, azóta 
sok furfangos ember, ki kegyedet hajhássza, gorom- 
báskodik veled, hogy hízelgőnek ne lássék. 

STÓZIUSZ 

Hogyan tiszteljem a regenst, ki úgyszólván 
lábbal tapodja en- méltóságát? Mert megesett egy 
végzetes napon — a nyelv pirul, hogy ki kell ezt 
mondania — megesett, hogy Mátyás otthagyván 
királyi trónusát, quasi garabonciás diákként szüreti 
vándorútra kelt. Mint szégyenletes tavaszi forgószél 
jöttek a Balaton partjára s itt ledér tábort vertek 
Benigna özvegyasszony jámbor vára alatt. Azóta 
borszagú az őszi levegő és pecsenyeszag terjeng a 
Balaton fölött, minden keresztény ember őszinte 
bánatára. A jobbágy dalolva dülöng a szőlőhegyen 
s a leánycsapat a berkekben vihog és bomlik. 

PIPACS 

(Komolyan,) Ez szórul-szóra így van ! 

STÓZIUSZ 

S miféle kísérettel jár a nagy király ? Igricek, 
széllel bélelt versfaragók, jokulátorok, kombibátorok, 
borvirágos orrú korhelyek és enyves kezű bolondok. 

PIPACS 

Ohó! Enyves kezű bolondok? Mire való a 
lófarka, ha nem kötik hozzá ezt a felségsértőt? 

STÓZIUSZ 

Méltó utcumque e társaság a nagy Gubernátor 
fiához? János úr várakat tört, nem asszony sziveket. 

MÁTYÁS 

Mit tudsz te, gyalog-ember, az én világomról ? 
A vágyakról, mik égbe nyúló pálmaként nőnek a 
szivemből, — az álmokról, mik szivárványos felhő- 
légióként vitorláznak lelkem egén? Mit tudod te, 
hogy e játszó verőfény miféle vetést érlel a lelkem- 
ben ? Hány rőfös az eszed, hogy meg akarod mérni 
Mátyást ? 

STÓZIUSZ 

A ledér pogány költők beszéltek így, kiknek 
könyveit oly szívesen forgatod. 

MÁTYÁS 

Költő vagyok magam is, de költeményim 
többek a szavaknál, mert tettek. Egy megvett város : 
hősi költemény — egy meghódított asszony-szív 

elégia. Es most, miközben tétlenül bolyongok e 
partokon, talán oly eposz bontakozik ki a lelkem- 
ből, amelyről ezer év múlva is beszél majd a világ. 

STÓZIUSZ 

Én csak azt mondom, uram — 

MÁTYÁS 

Elég volt. Bosszantasz, nem azzal, hogy be- 
szélsz, hanem azzal, hogy beszéltetsz engem. Hanem 
maradj a táboromban. Magában ízetlen a koldus 
józanságod, de bölcsen keverve a mi mámorunkkal, 
fűszerré lehet. Lakomáinkon, hol olykor émelyít a 
sok édesség, te légy kovász. 

PIPACS 

Só, paprika, bors, mustár. 

KINIZSI 

Es ecetes ugorka. 

KILENCEDIK JELENET. 

ELŐBBIEK, PALÓCZI, DRÁGFI. 
PALÓCZI 

(Drágiivol a sátorból jön.) Bocsáss meg, fel- 
séges uram a késésért, de sokat méltóztattál velünk 
itatni az éjjel. 

MÁTYÁS 

Ha megtisztult már a koponyád a borgőztől, 
akkor figyelj rám! (Magához inti; halkabban,) A 

budai kancellária ráírt a zalai főispánra, szállja meg 
vármegyei huszárjaival Benigna asszony várát. A 
vár valaha királyi birtok volt s mivel a király joga 
szent és örökéletű, miként a nemzet, — ma is 
királyi vár. Ám a bitorlók unokája, Benigna vitéz 
apja, több várat nyert nekem a pogánytól, mint 
ahány ablaka van az ő várának. Meghagyom tehát 
leányának az ócska kőrakást. 

PALÓCZI 

Ertem, felséges uram. Futárt küldök a zalai 
főispánhoz, hogy ne zaklassa a szép özvegy- 
asszonyt és iratok a kancelláriának is. 

MÁTYÁS 

Erről senkinek se szólsz, Benignának leg- 
kevésbbé. Hadd higyje, hogy veszendőben a birtoka. 
Mulattat a tűzről pattant menyecske furfangja, 
amelylyel túl akar járni Mátyás eszén. 

PALÓCZI 

Hallgatni fogok, felséges uram ! 

MÁTYÁS 

(Palóczi- és DrágPioz,) Ihol, urak, a híres 
Kinizsi. 

DRÁÖFI 

Miről híres Kinizsi, felséges uram ? 

MÁTYÁS 

Jó golyóvető, kilenc bábot leüt egy dobásra. 
A többit majd olvasd el a jövő század krónikája- 

ban. Szeretnék ma valami nagy bolondot tenni, akko- 
rát, hogy ötszáz esztendő multán is megbotrán- 
kozzanak rajta a tudós magiszterek. Mit szolnál 
hozzá, molnár, ha Szent Mihály éjjelén százezer 
tarka lámpással kiraknók Benigna nevét a Bada- 
csony lejtőjén, hogy három vármegye csudálja ? 
(Kinizsi vállára teszi kezét.) 

KINIZSI 

Pompás ötlet, felséges uram. Ha ügy kívánod, 
lámpát gyújtok, ha úgy kívánod iszom, táncolok s 
ha úgy kívánod meghalok. — És mindezt jószívvel 
teszem, uram. (Mátyással jobbra d.) 

PALÓCZI 

Üj csillag tűnt fel a királyság egén. Üstökös, 
vagy álló csillag? 

DBÁGFI 

Furfangos embernek látszik, már is jól beszél 
a király nyelvén. (PaMczival jobbra el,) 



TIZEDIK JELENET. 

PIPACS, STÓZIUSZ,- ISTÓK4 
ISTÓK 

Hogy vagy, tiszteletreméltó ecetes ugorka? 

PIPACS 

Kérlek, mit jelent a könyv a vándor tudós 
kezében? Ugy-e, ez olyan, mint a lacikonyha cégére: 
itt füstölt Szókratészt és besózott Cicerót mérnek? 

STÓZIUSZ 

A tihanyi monostor leveles házában találtam e 
könyvet, hol elfeledve kallódott, — e könyv fölér 
egy királysággal. Jácint apának, a fehér mágusnak 
könyve, mely hatalmat ad nekem a balatoni sellők 
fölött. Most itt hagyom a ledértábort s vissza- 
megyek a vendégszerető Benigna asszonyhoz. 

ISTÓK 

A felség azt parancsolta, hogy maradj itt. 

PIPACS 

Mátyás csak addig érti a tréfát, míg szó- 
beszéd. Mondhatsz neki akkora gorombaságot, mint 
a Balaton vize s ő nevetni fog. De egy kanálnyi 
engedetlenségért pozdorjává tör. Nincs király, aki- 
vel annyit vitatkoznának, mint vele s nincs király, 
akinek úgy engedelmeskednének, mint neki. Ezt 
vedd az eszed bunkójára. 

STÓZIUSZ 

Figyelj ide ! Hét kardinális pontban kifejten- 
dem neked, hogy miben vét a király bölcsesége a 
cicerói logika örökbecsű törvényei ellen. Pro primo — 

(Karének a szín mögöii:) 

((Benigna, édes Benigna stb.» 
PIPACS 

Csak folytasd uram s ha elvégezted, jer utá- 
nam . . . (ünekelve, jobbra d,) 

TIZENEGYEDIK JELENET. 

sTóziusz, ISTÓK, majd benigna, vábnagy és gunda. 

(Benigna kíséretével dereglyén jön, mdy jobb 
felől érkezik, A dereglyét két legény hajtja,) 

BENIGNA 

(A várnagy kezére támaszkodva kiszáll a dereg- 
lyéből,) Megint e silány dal ! Úgy üldöz, mint szú- 
nyog a réten járó embert. Bosszant, csiklandoz, 
émelyít, szívja a véremet. Százszor elhessegetem és 
újra az orromra száll . . . Vámagy! 

VÁRNAGY 

Parancsolsz, kegyelmes asszonyom? 

BENIGNA 

Kutasd ki e hitvány dal szerzőjét. Hirdesd ki 
a falvaimban, hogy Benigna meg akarja koszorúzni 
a nagy költőt. Ha jelentkezik a hiú fajankó, köt- 
tesd pellengérhez és tégy hagymakoszorut a fejére, 
így járjon minden rossz lantpengető ! 

VÁBNAGY 

Jó engedelmeddel legyen mondva, nagyasszo- 
nyom, nem rossz kis nóta ez ! 

BENIGNA 

Neked Ínyedre való? (Istókhoz,) Kis ember 
jelents be ö felségének ! 

Herczeg F.: Balatoni rege. 3 

ISTÓK 

■ 

Szaladok Benigna, édes Benigna! (Jobbra d.) 

BENIGNA 

No lám, a kis darázs is döngi már: édes 
Benigna! 

VÁBNAGY 

Ha bajuszos férfi volna e kis pimasz, bizony 
megcsapolnám bizsergő vérét! 

BENIGNA 

En vagyok a kaptár előtt felejtett lépes méz, 
melyet minden kölyök-bogár megdönghet. Tehát 
neked tetszik a nóta? Mit gondolsz, Gunda, miből 
készült a vitéz Sztropkó füledobja? 

GUNDA 

Tölgyfadongából, vagy cserzett birkabőrből, 
nagyasszonyom. 

VÁBNAGY 

JÓ engedelmeddel legyen mondva, kegyelmes 
asszonyom, nem rossz az én hallásom. Húsvétkor 
magad is megdicsérted énekemet a templomban. 

BENIGNA 

Talyigakeréknek szépen nyikorogsz, köszörült 
pengének szépen süvöltesz. 

GUNDA 

Vén farkasnak, mely torokhurutot kapott a 
hófúvásban, szépen énekelsz. 

BENIGNA 

Kérlek, tűnj el! 

VÁRNAGY 

(Visszavonul, magában.) Nem bírok az asszo- 
nyokkal, nem bírok! 

BENIGNA 

Hé, tudós orátor ! Beszéltél a királylyal ? 

STÓZIUSZ 

Miként parancsoltad, nagylelkű pátrónám ! 

BENIGNA 

Es sikerült meggyőznöd? 

STÓZIUSZ 

Nem egészen, kegyelmes pátrónám. 

BENIGNA 

Es te orátor vagy? Úgy hencegtél, mintha 
hegyeket tudnál elfújni a helyükből, de most látom : 
nem ér a te ékesszóiásod többet egy kilyukadt 
konyha-fujtatónál. 

STÓZIUSZ 

Szeszélyes az én pátrónám, miként a zivata- 
ros felhő. (A háttérbe vonul.) 

BENIGNA 

Volnék bár zivataros felhő, rendeznék olyan 
jégverést, hogy nem maradna ép koponya egy napi 
járóföldön. (Magában,) Illattal, dallal van teli az 
édes őszi levegő s én epésen járom a sárguló ber- 
ket, mint az elárvult szarvas. Megsebzem azt, aki 
utamba jön s az én szivem is vérzik. Oh Mátyás, 
mért nem maradtál Budán? Oly követ dobtál a 
kutamba, hogy nem tud többet elsimulni a vize . . . 
Olykor azt hiszem, hogy gyűlölöm a királyt, oly- 
kor még mást hiszek . . . Hé, vámagy ! 

VÁBNAGY 

Parancsolsz, kegyelmes asszonyom? 

BENIGNA 

A kancellár holnap őrséget rak a váramba. 
Zsellér leszek a magam házában. Szabad kvárté- 
lyon, kegyelemkenyéren élő özvegyasszony leszek, 
kit ímmel-ámmal süvegel a kapuőr. 

VÁBNAGY 

Hej, nagyasszonyom, nagyot fordult a világ! 
Az én időmben csak akkor süvegeltük meg a királyt, 
ha éppen jó napunk volt. Ez a mostani király 
leüti az ember süvegét, olykor fejestül is . . . 

BENIGNA 

Mit tegyek, ha nem kegyelmez Mátyás? 

VÁBNAGY 

A régi daliás időkben, mikor még élt az urad, 
tudtam volna, hogy mit tegyünk ! 

BENIONA 

Nos — ? 

VÁKNAGY 

Valami kis katona-csinyt rendeztünk volna . . . 
Például: a várba csaltuk volna ő felségét s ott 
királyt megillető tisztességgel elfogtuk volna . . . 

BEXIQNA 

A királyt? 

VÁKNAGY 

És fogva tartottuk volna mindaddig, — persze 
királyt megillető tisztelettel, — míg esküvel és 
pecsétes levéllel nekünk nem adta volna a vitás 
birtokot . . . 

BENIGNA 

A várba csalni? Elfogni — ? (Kijózanodva,) Eh, 
te részeg vagy? 

VÁBNAGY 

(DüJiösen.) Óh! 

BENIGNA 

Mit óh? 

QUNDA 

Mit jelent : óh ? 

VÁBNAGY 

A hódolattól haldokolva jelentem : óh azt teszi, 
hogy dühös vagyok és hogy jobbágyi hűségemnek 
sikerült erőt venni indulatomon. Óh azt jelenti, ha 
férfi mondaná nekem : Várnagy, te részeg vagy ! 
— akkor pallost húznék és véres istenítéletben 
bebizonyítanám neki, hogy hazudott ! 

TIZENKETTEDIK JELENET. 

ELŐBBIEK, KINIZSI. 
KINIZSI 

(Balról jött, meghallotta az utolsó szóikat,) 
Várnagy, te részeg vagy! 

VÁKNAGY 

Hogy értsem ezt? 

KINIZSI 

A. szó legkótyagosabb értelmében. Pity okosan 
jöttél a világra, boros tömlő volt szoptató dajkád 
s mámorosan támolyogsz az életen át. Te soha 
sem voltál még józan. Megengedem azonban, hogy 
olykor bizonyos ügyességgel tetteted a józanságot. 

VÁKNAGY 

(Kedélyesen hátha üti,) Szeretem az ilyen 
jókedvű fickókat! 

BENIGNA 

Ki e vidám lovag? 

KINIZSI 

A felség hírnöke. Azt üzeni velem, hogy tüstént 
itt terem udvarlásodra. 

BENIGNA 

Addig hálával fogadom a te társaságodat. 
Kérlek, mi a neved, uram? 



BALATONI REGE 39 



KINIZSI 

A nevem alig éri meg a fáradságot, hogy 
kiejtsem. Pál ! Sehonnai Pál ! Jobbágyfi vagyok. 

BENIGNA 

Tréfás kedvedben vagy, uram. Ha te paraszt 
vagy, ki akkor nemes ember? Hidd el, én értek 
hozzá ! Engem nem téveszt meg egyszerű gúnyád. 

KINIZSI 

Az apám bocskorban járt, — ha tréfából tette, 
rossz tréfa volt. 

BENIGNA 

Ha paraszt vagy : szeretnék király lenni, hogy 
letérdepeltesselek magam előtt s lovaggá üsselek. 

KINIZSI 

S ha Magyarország nádora volnék, vissza- 
kívánkoznám paraszt sorba, csak azért, hogy térde- 
pelhessek előtted s viselhessem azt a címert, mely 
tőled ered. 

BENIGNA 

S minő címerállatot kérnél tőlem? 

KINIZSI 

Akár egy futó nyulat, asszonyom. Egy-két év 
múlva az oroszlánt, leopárdot, sast és többi címer- 
bestiát kitörné a nyavalya, ha futó nyulat látna. 
S a pogány anyák többé nem a tüzes sárkánynyal, 
hanem Benigna futó nyulával ijesztgetnék a poron- 
tyaikat. 

BENIGNA 

Elhiszem! (Magában,) Ha ily alakban kopog- 
tatna a király váram kapuján, félek, mégis meg- 
nyitnám neki. 

TIZENHARMADIK JELENET. 

ELŐBBIEK, MÁTYÁS, ISTÓK, PIPACS, PALÓCZI, DBÁGFI. 

ISTÓK 

. A király. 

BENIGNA 

Köszöntelek, felség. 

MÁTYÁS 

(Mindvégig finom gúnynyal,) Nincs felség e 
boldog vadonban, csak a szépségé. Dicsőségesen 
uralkodó Első Benigna, parancsolj szolgáiddal. 

BENIGNA 

Ami a gúnyból udvariasság, azt köszönöm. 
Látod, uram, talpig gyászban járultam eledbe. 

MÁTYÁS 

S a kedved is gyászos. Meghalt talán Adonisz ? 

BENIGNA 

Az uram halt meg. 

MÁTYÁS 

Igen, hallottam, három évvel ezelőtt. Vitéz úr 
volt, bár többet harcolt az utazó kereskedőkkel, 
mint a pogánynyal. S jó alattvaló volt : csak három 
ízben zendült fel ellenem. 

BENIGNA 

Csak kétszer, felség! Uram, képzeld, rám írt 
a kancellária, hogy a váramat adjam át a zalai 

főispánnak. Ily zivataros időben — úgymond — 
nem hagyhat fontos várat gyönge nő kezén. Tudom, 
ha férjem volna, kit tisztelnek a barátai és félnek 
az ellenesei: nem kötekednék velem így a kan- 
cellária ! 

MÁTYÁS 

Tehát hamar egy férjet ! Doboltassuk ki, hogy 
Benigna férjet keres. No, lesz itt csődület ! Elfo- 
gadnál engem, asszonyom? 

BENIGNA 

Nem uram! 

MÁTYÁS 

Miért nem? 

BENIONA 

Százezer magyar honleány van s te, mint jó 
király, egyformán vonzódol mindegyikhez. Szerel- 
mednek egy százezredrésze jutna csak reám, — ez 
tisztességnek sok, de házihasználatra kevés. 

MÁTYÁS 

Tehát próbáljunk mást ! Egy szalmabábot fel- 
öltöztetünk az urad ruhájába s kiültetjük a várad 
falára. Ha holnap jön a zalai ispán, azt mondja 
majd : Nini, Benignának férje van ! — s hosszú 
orral elkotródik a vár alul. 

BENIGNA 

Nem követek el felségsértést, ha azt mondom : 
ez gyönge éle, királyom? 

MÁTYÁS 

Keressünk jobbat ! Hátha reggel, mikor hadával 
felvonul a főispán, felmutatnád neki ezt a hollós 
gyűrűt s így szólnál hozzá : a király nevében : 
eredj haza ! 

BENIONA 

Jó éle ! Királyi éle ! 

MÁTYÁS 

Akkor rendben vagyunk, asszonyom. Mit pa- 
rancsolsz még? 

BENIGNA 

A gyűrűt kérem, uram. 

MÁTYÁS 

Tudnod kell, Benigna, hogy ez nem közönsé- 
gos gyűrű. Ezt nem lehet hozni, vinni és elcserélni, 
mint az ezüstkarikát, melyet a szatócs leányának 
ad a kalaposlegény. A gyűrű a királyi hatalom 
egy foszlánya, e gyűrű él, gondolkodik s engedel- 
meskedik. Ha azt mondja neki a király: eredj, — 
akkor megy. 

BENIGNA 

Oh, mond neki: eredj Benignához! 

MÁTYÁS 

(A gyűrűhöz.) Eredj Benignához! Nyugodt 
lehetsz: nemsokára ütra fog kelni. Mint jó vár- 
asszony bizonyára a kebleden viseled a kiskapu 
kulcsát, — - add ide a kulcsot, hogy alkonyatkor, 
ha odaérkezik, bemehessen a gyűrű. 

BENIGNA 

Óh uram, az ilyen nemes vendéget hogy 
fogadnám sötétben? Jöjjön a gyűrű nappal, a fő- 
kapun. Fegyverbe lép az őrség, dörögnek az ágyúk 
s a földesasszony földig hajolva fogadja jobbágyai 
élén . . . 

MÁTYÁS 

De hol marad akkor az éle? Nem kell tehát 
a vár? 

BENIGNA 

De kell! Kell! 

MÁTYÁS 

íme, — itt tartom az ajkamon, — vedd át ajkad- 
dal, Benigna! 

Mi neked egy szegény vidéki földesasszony 
ajka, uram ? Száz édes virág nyílik birodalmadban s 
mind epedve néz feléd, mint napjára. 

MÁTYÁS 

Tévedsz! Valahányszor szemet vetek egy-egy 
virágra, az mindig így szól magában: Ez hát a 
híres Mátyás, ki előtt oly könnyűszerrel hódolnak 
a nők ? S mindegyik hozzáteszi : Majd megmutatom 
neki, hogy különb vagyok a többinél! S mivel 
minden nő különb akar lenni a többinél, az olyan 
nő is, akit könnyűszerrel meghódíthat a széllel 
bélelt lantpengető^ tüstént Lukréciává lesz, ha szem- 
ben áll a királylyal. 

BENIGNA 

Óh uram, ha mint lantpengető jöttél volna 
ide, akkor nem tudom, mi lesz ... Te nem vagy 

az a férfi, akinek kétszer nemet mondanak a nők. 
De hál' Istennek, király, vagy. Ha megfogod a 
kezemet, arra kell gondolnom, hogy rettegi a pogány 
e hatalmas kezet! Ha tréfálkozva csókot kérsz, a 
szádat nézem s eszembe jut: e szép száj szab 
törvényt nemzeteknek. S ha alkonyatkor a kam- 
rámba lépnél, a homlokodon látnám a szent korona 
fényét és honleányi tűz csapna a szívembe és így 
kiáltanék: Éljen Mátyás király! 

MÁTYÁS 

Játszol velem? 

BENIGNA 

Játszhatik a pillangó az oroszlánnal.? Látod, 
uram, te nemsokára elmégy innen s akkor fájni 
fog a szivem. És meglehet, hogy hosszú téli 
estéken, ha visszagondolok e ragyogó őszre, bánni 
fogom, hogy nem hallgattam rád. 

MÁTYÁS 

Nos, Benigna, javulj meg ! Még nem késő ! 

V 

BENIGNA 

Óh nem, ki fog megint tavaszodni! De ha 
hallgatnék rád és mégis elmennél: akkor örökké 
tartana az én bús téli éjszakám. 

MÁTYÁS 

(Magában.) Gyönyörködtet e búbos galamb 
berzenkedése és szinte örülök, hogy ily vitéznek s 
furfangosnak találom. 

TIZENNEGYEDIK JELENET. 

ELŐBBIEK, MOLNÁRNÉ, SiÓ. 
SIÓ 

(A szín mögött.) A fülem ! Jaj a fülem ! 

MÁTYÁS 

Miféle visítás ez? 

PALÓCZI 

A szép molnárné jön haragtól égő arccal. 

PIPACS 

Egy emberfület hoz a kezében s a fülhez egy 
suhanc tapad. 



t t 



MOLNARNE 

(Balról jön, lisztesen; fülén behozza Siót,) 
Gyere csak, csirkefogó ! 

SIÓ 

(Csavargó suhanc képében; egy nagy kakast 
hoz a kezében.) Jaj a fülem! 

MOLNÁRNÉ 

Te vagy Mátyás az igazságos? Tégy igazsá- 
got, Mátyás! 

MÁTYÁS 

Mi baj, szép molnárné? 

MOLNAHNE 



E vakmerő suhanc tetten éretett, mikor ellopta 
a kakasomat. 

PIPACS 

A molnárné számára külön királyt kellene 
választani, aki csak az ő ügyeit intézi. Akkor is 
elkoptatna évenként egyet. 

MÁTYÁS 

Mit szólsz hozzá gyerek? 

SIÓ 

E vakmerő vászoncseléd tetten éretett, mikor 
fülön fogta a királyság egy tagját. 

BENIGNA 

Ki ez a mosolygó siheder ? Szeméből szilajság 
és szellem sugárzik. Ránézek s máris szeretem. 

MÁTYÁS 

Súlyos eset! A birói tiszt a földesasszonyt 
illeti. Foglalj helyet asszonyom e padon, hol egy- 
kor pogány eleink ültek törvényt és bogozd ki a 
jogi csomót. (Benigna leiU.) Csitulj el lombzúgás, 
ne zümmögj légy s bogár — Juszticia asszony 
tudós ráncokba vonja fehér orrát. 

BENIGNA 

Lépjen elő a vádlott. 

SIO 

(Magában,) Ha nem csalódom, ez az én bal- 
kézről való nénikém. 

BENIGNA 

Mi van a kakassal? 

SIÓ 

Az az enyém ! 

MOLNÁBNÉ 

Szemtelen ! Több mint szemtelen ! 

VÁRNAGY 

Felséges űr, állítom, esküszöm s helyt állok 
érte : a kakas a molnárnéé ! Ha van merész jog- 
tipró, ki tagadni meri : ím itt a ^ keztyüm, én 
megvívok a szivem hölgyeért s az Úr Ítéljen felet- 
tünk ! (A földre dobja a keztyüjét.) 

MÁTYÁS 

Várj a sorodra, várnagy ! (Sióhoz.) Mi jogon a 
tiéd a kakas? 

SIÓ 

A hódítás jogán. 

MÁTYÁS 

Benigna asszony keszkenőjére mondom : e 
kölyök vakmerő. 

SIÓ 

Benigna asszony cipőszallagjára mondom: a 
kakas az enyém a hódítás jogán ! 

MÁTYÁS 

Aki elveszi a másét, az tolvaj, nem hódító! 

SIÓ 

Nem ismerlek, uram, de kérlek, ügyelj a nyel- 
vedre ! Ha én tolvaj vagyok egy rongyos kakasért, 
mi akkor a királ}', aki elvette a török császártól 
Sabács várát? 

BENIGNA 

Ébren vagyok vagy álmodom? 

MÁTYÁS 

Álomba való e kölyök fantasztikus arcátlan- 
sága! 

STÓZIUSZ 

Oh romlott kor, óh rothadó erkölcsök í Hová 
züllik még e saeculum? 

MOLNÁRNÉ 

Ez még semmi, uram ! Az úton még ö fenye- 
getett, azt mondta, hogy megseprőztet, ha el nem 
eresztem a fülét. Megseprőztet engem — a zala- 
vári molnárnét ! Söt azt is mondta, a csirkefogó, 
hogy ő nagyhatalmú herceg. 

BENIGNA 

Hogy nem parasztvér, arra megesküszöm. Mi 
a neved? 

SIÓ 

Izé — ha úgy tetszik. 

PIPACS 

Izé? 

BENIQNA 

S ha nem tetszik Izé? 

SIÓ 

Pipacs, Bogáncs, ökörszem. Pörgettyű, Bors, 
Pityke, Förgeteg, Szellő — egy szám az ezerből, 
egy betű az ábécéből, egy hang, egy mozdulat — 
ami neked tetszik, asszonyom. 

BENIGNA 

Elég — szédülök! 

PIPACS 

Kapaszkodjunk meg Izében ! Tehát : a nagysá- 
gos, nemes Izé herceg áll előttünk, csirkefogás 
vétsége mián ! 

BENIQNA 

Ki fia vagy — de kérlek, elégedj meg ezúttal 
egy apai névvel. 

SIÓ 

A legatalmasabb, legbölcsebb, legvitézebb 
királyé. Hollós Mátyás fia vagyok. 

BENIGNA 

Ej, ej — lám, lám ! 

MÁTYÁS 

Most én szédülök! 

Herczeg F.: Balatoni rege. 4 

PIPACS 

Izé Úr, ezért megérdemled, hogy egy bottal 
megizéljenek. 

SIÓ 

Hallgass, bolond, most urak beszélnek! 

BENIONA 

A bíróság kötelessége, hogy végére járjon a 
dolognak. Beszélj tovább, fiam, ki volt anyád? 

SIÓ 

Azt nem tudom, asszonyom. De sokszor hal- 
lottam már, hogy Mátyás úr az árvák és szegé- 
nyek apja. {Letérdepel Mátyás dőtt.) Szegény 
vagyok uram és árva, tehát fiad vagyok. 

PIPACS 

Ha király volnék, lenyakaztatnám ezt a köly- 
köt, mert ha él, húsz év múlva fölforgatja a biro- 
dalmat. 

BENIGNA 

Kelj föl, fiu, a leszármazásod legális. (Mátyás- 
hoz.) Megkönnyebbültél, uram? Az ember sohasem 
tudhatja . . . 

mAtyás 
Ezt a rokonságot vállalnom illik. 

SIÓ 

Reszketsz, molnárné? 

MOLNÁBNÉ 

(Sióhoz.) Megállj, te tolvaj fattyú ! 

SIÓ 

Trala ! 

MOLNÁRNÉ 

Te viziborju ! 

SIÓ 

(Dühösen.) Viziborju! Miért éppen viziborju? 
Felséges apám, szeretettel kérlek, add nekem a 
pecsétgyűrűdet ! 

MÁTYÁS 

Minek az neked? 

SIÓ 

Fölmutatom a zalavári törvénybírónak s meg- 
hagyom neki az apostoli király nevében, hogy 
seprőztesse meg e szájas némbert! 

MOLNÁBNÉ 

(Körömmel megy neki.) Engem? Engem? 

SIÓ 

(Palóczi és Drágfi háta mögé menekül.) 
Hé, őrség, fegyverre! Urak, mit mamlaszkodtok ? 
Fogjátok le a nőstény sárkányt, még kárt tesz a 
személyünkben 1 

BENIGNA 

Nyugodjál meg, menyecske 1 

MÁTYÁS 

Halljuk az Ítéletet! 

BENIGNA 

Előbb egy kérdést ! Visszaadja a király a török 
császárnak Sabács várát? 

4* 

HÁT7ÁS 

Ha nem föltétlenül szükséges, inkább meg- 
tartom ! 

BENIGNA 

En olyan bíró vagyok, hogy egyenlő mérték- 
kel mérek. A kakas a íiué! 

MOLNÁBNÉ 

De lelkem nagyasszonyom — 

BENIGNA 

Eredj a majoromba, menyecske, s válassz 
magadnak hármat a kakasaim közül . . . 

SIÓ 

Látod? Ezt nekem köszönhetik a tyúkjaid! 

MÁTYÁS 

Vonz e furfangos kölyök. Úgy látom, több 
lappang a lelkében, mint mennyit kimutat. Alkal- 
milag tán átlapozzuk ezt a fura kis könyvet. Gyűrűt 
nem adok neked, de szabatok rád ruhát. Pipacs, 
vedd a pártfogásod alá a sihedert! 

BENIGNA 

(Fölkel; Mátyáshoz hcdkan.) S hogy szól az 
én Ítéletem, uram? 

MÁTYÁS 

Ide adod a kulcsot? 

BENIGNA 

(Tagadólag rázza a fejét) 

HÁTYÁS 

Felvont hidak mögül alkudozol királyoddal? 
Benigna, te lázadó vagy! 

BENIGNA 

(Magában szól, miközben kebléből kiveszi a 
kulcsot) A kamarámba kívánkozol? Legyen! De 
nem Benigna, a várnagy fogad! (Fenn,) Uram, 
engedelmeddel távozom. Az erdei Máriához megyek^ 
akinek fogadalmat tettem. 

MÁTYÁS 

A kezedet, gőgös Benigna — elkisérlek a 
hajódig, 

(Benigna, mikor elfogadja Mátyás kinyújtott 
kezét, bdecsúztatja a kulcsot; a király meghökken^ 
majd mosolyogva bólint^ aztán szertartásos udvarias- 
sággal a hajóhoz kiséri Benignát.) 

BENIGNA 

(Elmenőben visszafordulj megkeresi széniével 
Kinizsit,) Viszontlátásig, nemes lovag! 

SIÓ 

(Pipacshoz.) Nos, hát végy a pártfogásod alá! 

PIPACS 

Könyörgök, végy te a pártfogásod alá. Paran- 
csolod a nyakamra tenni a lábadat? Csak szólj — 
tüstént lehasalok . . , 

SIÓ 

Ehes vagyok, adj ennem. 

PIPACS 

Adok! De kérlek, hercegem, ne kívánd, hogy 
megsüttessem neked a májamat, mert nem tudnám 
tőled megtagadni ezt a szívességet. Ismertem egy- 
szer egy elmés fickót, annak megjósoltam, hogy 
akasztófán fog jobblétre szenderülni. Pedig az ő 
szemtelensége csak zabszem volt a te leviatháni 
szemtelenséged mellett. Ha téged egyszer akasz- 
tani visznek, pirulva szól majd az akasztófa: uram, 
nem vagyok méltó rá, hogy rajtam függj! Gyere! 
(Kezén fogva elvezeti Siót,) 

MÁTYÁS 

(Benignátől dbúcsúzott, most dŐrejön és fd- 
mutatjor a kulcsot.) Egyiknek egy bokréta — a 
másiknak egy vár! 



Függöny. — 



MÁSODIK FELVONÁS. 

(Erdős vidék a Balaton partján, A liáttér ugyanazy mint az 
első félvonásban. A Balatont az előtértől káka- és nádkévék 
választják eh A szín mélyén balra az ezeréves tölgyfa : egy 
hatalrhas törzsű, gumós, repedezett vén fa, melynek sűrű és 
alacsony koronája lombsátort formál az egész színpad fölött. 
[A színen kivül feljárat a fa koronájába ; fenn a koronában 
ablakszerű nyilas.] Balra elől — sűrű bokrok közt — lép- 
csős mesgye vezet ki. A parton jobbról balra út vezet át a 
színen. Jobbról fiatalabb fák. Az egész színpadot zöld gyöp- 

szőnyeg borítja.) 



ELSŐ JELENET. 

mítyás, lesencze, gyöngyös. 

(Mikor a függöny fdgördiU, Mátyás a nagy 
fa tövében alszik, köpenyegén elnyújtózva. Az ol- 
dalán ezüstkürt. A földön bőrkötésű könyv és kurta- 
nydü vadászgerdy. Lesencze és Gyöngyös a vízben 
vannak és élőkandikálnak a nádkévék közül. Nagy 
távolban vadászat zaja : halk kürtzúgás és tompa 
ébcsaJidás.) 

LESENCZE 

Alszik ! 

GYÖNGYÖS 

Alszik ! 

LESENCZE 

Balatoni habok, kis húgaim, szép altató dalt 
zsongjatok neki. 

GYÖNGYÖS 

Vén fák, ráncosképü anyókák, szép erdei mesét 
susogjatok neki. 

LESENCZE 

Alszik ! 

GYÖNGYÖS 

Alszik ! 

(Balról bejön egy kicsi, vörhenyes medvebocs; egy 

fa mdlett megálL) 

LESENCZE 

(A bocsra mutat,) Nézd, nézd! 

GYÖNGYÖS 

Az árva medvebocs ! 

LESENCZE 

Sió úrfi játszópajtása! 

GYÖNGYÖS 

(Megfenyegeti a bocsot.) Ne dörmögj, mackó ! 

LESENCZE 

Föl ne ébreszd a királyt! 

(A bocs fölmászik egy fa alsó ágára s qtt him- 
bálja magát.) 

GYÖNGYÖS 

Hallga ! Mi zeng a fák között ! 

LESBNGZB 

(Jobbra néz.) Jön Sió, a vásott szellem ! 

GYÖNGYÖS 

Mi fura cimbora jár előtte ! 

LESENCZE 

Mi fura gúnya van rajta ! 



MÁSODIK JELENET. 

ELŐBBIEK, PIPACS, SIÓ. 

(Pipacs mandolinán játszva jobbról jön. Sió 
szakasztott olyan ruhában mint Pipacs, csörgő- 
dobót vervCj a nyomában léptet. Mikor bdépnek, 
Lesencze és Gyöngyös halk vihogással a vízbe 
merülnek. A medvebocs a fa mögé lapul.) 

PIPACS 

(Muzsikálva balra el.) 

SIÓ 

(Egy gyors pillantást vet az alvó Mátyásra 
aztán a dobot tovább verve, egy helyben emelget 
a lábát. Majd megpillantva a medvebocsot.) Pszt — 
pajtás ! Tehetnél nekem egy szívességet . . . Egy 
kicsit verd helyettem ezt a fazékfedőt! 

(A medvébocs let4grik az ágnSly átveszi a dobot s 
hátsó két lábán járva s a dohot verve, Pipacs nyo- 
mában elcammog,) 

SIÓ 

(Miután a doholás és sípolás dháUgatott, 
macában,) A király lemaradt a vadászatról s le- 
pihent a déli hőségben az ezeréves tölgy alá. A 
szarvas a Badacsony felé fut — most arra robog 
a vadászat s zsongása méla andantéban hallszik 
ide . . . (Rigórikóltás a fa tetején.) Mi az 
komámasszony ? Nem fogod be a csőrödet ? (Ujabb 
rikoltás.) Ne ordíts, mert rád küldöm a kányát, az 
megtépázza sárga bögyödet ! (Lekuporodik Mátyás 
mellé.) Aludj, Mátyás, édesdeden, mint aludtál egy- 
kor Szilágyi Erzsébet puha ölén, én addig majd 
ellopom a pecsétgyűrűdet. 

LESENCZE 

Tolvaj ! 

GYÖNGYÖS 

Tolvaj ! 

SIÓ 

(Anélkül, hogy hátra nézne.) Ne gágogjatok, 
hölgyeim ! 

LESENCZE 

(Kijön a vízből és Sió mellé kuporodik.) Te 
vagy a somogyi főispán? 

GYÖNGYÖS 

(Kijön a vízből és Sió mellé kuporodik.) Te 
vagy a veszprémi püspök? 

SIÓ 

Hugocskáim, ti züllésnek indultok. Világos 
nappal az erdőben csavarogni — csak tudja meg 
a Balaton- király ! 

LESEKCZE 

Óh, hadd nézzük őt! 

GYÖNGYÖS 

Mily fényes a homloka! Emberkirály ő vagy 
szellemkirály ? 

LESENCZE 

Mily édesen duzzadt a dacos ajka ! 

SIÓ 

Ebben te szakértő vagy. 

LESENCZE 

(Hátba' üti Siót.) 

SIÓ 

Ne döfködj, kis viziborju ! Felköltöd ő felségét ! 
(Szúnyogot hajt d Mátyás arcáról,) No nézd a 
pimasz szúnyogot — királyi orrmányon akar trónolni ! 

LESENCZE 

(Szúnyogot hajt,) Királyi vérből akar becsípni ! 

SIÓ 

Csókold meg, Gyöngyös! 

GYÖNGYÖS 

Óh, szívesen! 

LESENCZE 

A szemét, hogy szépet lásson álmában . . . 

GYÖNGYÖS 

(Megcsókolja,) 

MÁTYÁS 

(Almában.) Benigna ! 

SIÓ 

(Óvatosan lehúzza Mátyás kezéről a gyűrűt.) 
A vadász agancscsal álmodik . . . (Fölkel.) Megvan 
a gyűrű ! 

LESENCZE 

Mutasd, te tolvaj ! 

SIÓ 

(Magasra emeli a gyűrűt.) A királyi hatalom 
egy foszlányát csíptem el vele. Ha ezentúl valaki 
tülön fog, fölmutatom a gyűrűt s azt mondom : az 
apostoli király nevében ereszd a fülem ! 

MÁTYÁS 


(Ahndban) Igen, Benigna — estére nálad 

leszek . . . 

SIÓ 

(Meghökkenve.) Oh, óh? Úgy látom, Benigna 
néném erénye lidérccé vedlett és a keresztúton 
táncol . . . Agancsos bogár legyek, ha kell az 
ilyen sógorság! 

LESRNCZB 

(Karon fogja Siót,) Gyere haza, Sió! 

GYÖNGYÖS 

(A part félé vonja.) Unalmas nélküled ott 
lenn az élet! 

SIÓ 

Nem, nem! A parton nagy dereglye áll — 
száz hordó badacsonyi bor van rajta — a tihanyi 
papok bora ... Ha segít a szél cimbora, föl- 
fordítjuk a kompot s lesz mit innia a Balaton a 
királynak . . . (Birkóznak.) Pszt ! 

(Sió kiragadja magát, Lesencze és Gyöngyös 
a vízhe szöknék,) 

SIÓ 

(Visszaszól halról,) Tiszteltetem a piócákatí^^í^.^ 

GYÖNGYÖS és LESENCZE 

(Hangosan kacagva elmerülnék,) 

MÁTYÁS 

(Fölébred.) Ki kacag? Az erdő vagy a Bala- 
ton? (Félkönyököl.) Száz rőfnyire merültem el az 
álmok kútjában s ott lenn fura s kecses képeket 
láttam . . . (Fölkel, az eget nézi.) Még mindig süt 
az unott nap! Hol késik már a csillag, mely 
Benigna kamrájába vezet? (Fölveszi a könyvét.) 
Jer, drága Dante mester s taníts türelemre. Ihol 
a rengeteg driádja s sarkában a szatír! 

HARMADIK JELENET. 

MÁTYÁS, MOLNÁBNÉ, KINIZSI. 
MOLNÁBNÉ 

(Ünneplőben, balról jön a mesgyén, visszaszól.) 
Elment az eszed, te kóbor molnárlegény? Hozzám, 
a zalavári molnárnéhoz mered emelni a szemed? 

KINIZSI 

Molnár vagyok, te molnárné vagy, — mi nem 
lisztezzük be egymást, — azért enielem hozzád a 
szememet s a kezemet. (Meg akarja ölelni.) 

MOLNÁBNÉ 

Vissza — vakmerő! Nekem nem kell molnár! 

KINIZSI 

Hát füstfaragó kell? Mily romlott izlés! 

MÁTYÁS 

Ha békén nem hagyod, nyakon fog ütni. Ha 
meg békén hagyod, fajankónak fog nevezni. Ezt 
görögül dilemmának nevezik. Hogy vagy különben, 
Kinizsi? 

KINIZSI 

Zokon ne essék a szavam, uram : szegény 
ember vagyok, hegyaljaira szomjazom és vinkó 
után járok. 

MÁTYÁS 

Meg ne telepedj végleg a vinkó mellett, mert 
szűrik már neked a hegyaljait. Hol van a vadásznép? 

KINIZSI 

A fehér forrásnál, uram. Oda vezesselek? 

MÁTYÁS 

Meglelem őket magam. Sejtem, a sors egy 
nyaklevest szánt neked s én nem szívesen állanék 
a végzet útjába. Ha megkaptad, ami neked kijár, 
vidd a boglárt — amely a török prédából került — 
Benigna asszonynak s a boglárral e verset. (Egy 
török keszkenőre kötött aranyboglárt és összegön- 
gyölt papírdarabot ad át Kinizsinek. Megfogja a 
molnárné állát.) Köszöntelek erényes molnárné, 
kinek erénye" fehérebb a kalácslisztnél. Diana szive 
a tiédhez fogva tüzelő szalma és Junó büszkesége 
portörlő rongy! (Balra, hátul d.) 



NEGYEDIK JELENET. 

MOLNÁBNÉ, KINIZSI. 
MOLNÁRNÉ 

Most tán fölfogod, hogy ki vagyok! A király 
ő felsége Dianának nevezett és Junonak ... És 
azt is mondta a király, ha tolakodó vagy, üsselek 
nyakon. 

KINIZSI 

Azt ne tedd, rózsám, mert megraklak. 

MOLNÁBNÉ 

Egy védtelen nőt? Pihá! — Kinizsi, te gyáva 
vagy! 

KINIZSI 

Csókolj meg és én visszacsókollak. Pofozz 
meg és én visszapofozlak. Ez az én molnárregulám. 

MOLNÁBNÉ 

ördög a nyelvedbe — ezt nevezed te szere- 
lemnek ? 

KINIZSI 

(Elkomolyodva.) Szerelem ! Szerelem ! Hiszen 
ha szárnyra eresztenének, meg se állanék a csilla- 
gokig! Ismerek egy özvegy csillagot — nedves 
fényben sziporkázik a szeme — bolondság! Hogy 
repüljek, mikor malomkő függ a lábamon? (Vidá- 
man.) No te, molnárné, mondok egyet! Veszek 
neked virágos selyemszoknyát és piros kalárist. 
Szombaton vámot szedünk a paraszt lisztjéből, vasár- 
nap meg elmegyünk a zalavári korcsmába és olyan 
lapockásat járunk, hogy beszakad tőle a boglyas 
kemence oldala. 

MOLNÁBNÉ 

Megvetlek, paraszt! Darócszagu a lelked és 
szalonnás a szavad. Aki engem szeret, az eped- 
jen utánam. 

KINIZSI 

Epedjen? Hogy csinálják azt? 

MOLNÁBNÉ 

Hát teszem, nem eszel és nem iszol egy hétig 
és a képed megsápad a bübánattól . . . 

KINIZSI 

S mitől jó az neked ? « 

MOLNÁENÉ 

Aztán estente kiállsz lantolni az ablakom alá. 

KINIZSI 

Es beeresztesz? 

MOLNÁBNÉ 

Be ám a gyehennába! De aztán verseket is 
kell írnod, olyanokat, amelyek hátul szépen össze- 
rímelnek. — Nevezz bús Dianának és kőszívű Junó- 
nak és beszélj zengzetes allegóriákban. 

KINIZSI 

Te bússzivü fiUegória — neked megzápult az 
eszed. Hát nem lisztlopó volt az apád? 

MOLNÁBNÉ 

Ha közsorsban élünk is, azért nemes vér folyik 
az ereimben. A nagyapám udvari ember volt. 

KINIZSI 

Hallottam felőle — királyi pecér volt. 



t t 



MOLNARNE 

A királyi vadászebek intendánsa. 

Herczeg F.: Balatoni rege. 

KINIZSI 

(Magában,) Ebbe beletört a bicskám ! (Fenn.) 
Egyre kérlek még, te kavicsbélü Dijana : add köl- 
csön a harisnyakötődet, hadd kötöm fel magamat 
egy tiszafára. 

MOLNÁRNÉ 

Fuj, te bivaly lyá hízott lisztkukac ! (Jobbra d,) 



ÖTÖDIK JELENET. 
KINIZSI, PIPACS majd sió. 



PIPACS 



(Balról hátid besiet, Kinizsi mögé menekiU.) 
Medve! Medve! Ott jön! 



SIÓ 



(A dobot verve, a medvecammogást utánozza, 
balról bejön.) Pipacs bátyám, mi bajod! 



PIPACS 



Mi az? — Hát te vagy? — Megesküdtem 
volna — 



KINIZSI 



(Pipacshoz,) Derék levente vagy, bolond! 
Fogadd meg a tanácsomat és ne igen eredj csatába, 
mert félelmedben hátul kantároznád a paripát . . . 
(Jobbra d.) 

HATODIK JELENET. 

PIPACS, SIÓ. 
SIÓ 

(Magában.) Jól sikerült! A dereglye fölbillent — 
száz hordó bor a Balatonban . . . Lesz nagy víg- 
ság a tóban! 

PIPACS 

(Ámulva nézi Siót, majd kacagni kezd.) No de 
ilyet! — Megesküdtem volna! — (LeiU a fa alá 
a földre) Fülelj jól, kis komám. Megtanulod a nótát 
s este elfuvod a királynak. Ha jól befoly a boszniai 
adó, biztosan ad egy ezüstgarast, (jílnekel). 

Hallgassatok ide 
Gyöngeszívü asszonyok — 
Hallgassatok ide 
Óh ti bajuszos urak — 

(SzóL) Fújjad ezt! 

SIÓ 



(Énekel,) 



Hallgassatok ide 
Gyöngeszívü urak, 
Hallgassatok ide 
Óh ti bajuszos asszonyok — 

PIPACS 

(Fülönfogja) Gyöngeszívü urak? Bajuszos 
asszonyok ? 

SIÓ 

(Ijedten veri a dobot) 

5* 

PIPACS 

Még egyszer, kis gézengúz! 

SIÓ 

Engedj meg, Pipacs koma: kisded virág még 
az én zsenge memóriám; ha megihleti a te ha- 
talmas szellemed, hát megimbolyog — 

PIPACS 

Fülelj, még egyszer elmondom: 
(Énekd.) 

. Hallgassatok ide — 

SIÓ 

(Bdevdg,) Tudom már ! Tudom ! 
(Énekel) : 

Hallgassatok ide 

Ti hölgyek, ti urak 

S halljátok e csuda- madrigált, 

Melynél ostobábbat, 

Kopottabbat, 

Tökfilkó nem komponált . . . 

PIPACS 

Te ! Arra becsüllek, hogy sok poflevest kaptál 
már életedben. De az erdei Szűzre mondom : olyan- 
ról még nem is álmodtál, amilyet most fogsz kapni 
egy S2:empillantás alatt. 

SIÓ 

(Érdeklődve,) Milyet fogok kapni? 

PIPACS 

Akkorát, mint a Badacsony hegye. 

SIÓ 

Kaptam már parányi kis pofont, mint egy 
vakandtiirás. Hangyaboly-pofont is kaptam és határ- 
domb-pofont is. Sőt egyszer egy várhegy-pofonban 
is volt részem. Minél nagyobb volt azonban a pofon, 
annál kevesebb örömem telt benne — ergo nem is 
vagyok kíváncsi már a badacsonyi pofonra. Ki 
szerezte ezt a nótát? 

PIPACS 

Pipacs mester, az apostoli király jokulátora. 

SIÓ 

(Énekéi.) 

Mogyorófapálca, deres mire való ? 

(Női kar a Balatonban: „Mire való? Mire való?^) 

SIÓ 

(Énekel,) 

Deres a rossz poéta alá való, 
Bot a Pipacs hátára való — 
Deres és bot arra való ! 

(A balatoni kar ujjongva : j^ Deres és bot arra való !") 

PIPACS 

Hát ez mi ? 

SIÓ 

(Magában,) No azok szépen isznak odalenn ! 

PIPACS 

De fura visszhang! (A Balaton fdé kiált.) 
Hahó ! Hop ! (Szól.) Nekem nem felel ,. . . SzóJj 
neki még egyszer . . . 

SIÓ 

(Kiált.) Ötven botot Pipacsnak! 
(Kar a Balatonból: „Száz botot Pipacsnak F) 

SIÓ 

(Pipacshoz.) Látod, uram, ez kettős vissz- 
hang, százat csinál az ötvenből ! (Balra él.) 



HETEDIK JELENET. 

PIPACS, STÓZIUSZ. 
PIPACS 

(Dermedten nézi a vizet, majd kiált.) Hahó ! 
Hop! 

STÓZIUSZ 

(Horgászó eszközökkel, nagy könyvvel jobbról 
jön.) Mane ! Mane ! Ez nem keresztény embernek 
való relaxatio ! 

PIPACS 

(Kiált.) Há ! Hop ! (Szól.) Most nem felel. 

STÓZIÜSZ 

(OkUvél fenyegeti a vizet,) Megest felette 
igen elbízta magát a békaszemü csőcselék , . . (A 
könyvre üt) De hiszen itt vagyon az ő inpudentiájá- 
nak remediumja ! 

PIPACS 

Mi ez? 

STóznjsz 

(Olvassa a címet,) „A vízi manók tüskés 
ostoruk avagy a fölötte átkozott sellők kalapácsa." 
Bolond, van neked szíved ? 



PIPACS 

Annyi nincs, mint egy bölénybikának, de több 
van, mint a mezei egérnek. 



STPZXÜSZ 

Gyere ma éjfélkor az ezeréves fa alá. 

PIPACS 

Ide? 

STÓZIÜSZ 

A nagy művöt, mit közbejött halála miáh nem 
tetőzhetett be Szent Jácint, azt betetőzzük ma : 
kiimádkozzuk a tóból Kopány vezér kincsét. Az idő 
alkalmasnak látszik : ma Szent Mihály napja van 
s megtelt a hold. (Kiveti a /ior^rofj Megpróbálom, 
tán foghatnék egy böjti kecsegét. 

NYOLCADIK JELENET. 

ELŐBBIEK, SIÓ. 
SIÓ 

(Balról jöfij magában J No nézd a pimaszt — 
horgot vet a halaimnak ! Majd megsegítelek ! (Stó- 
ziusz mögött állva,) 

Kis halacska, 
Nagy halacska — 
Vashorog a 
Féreg magja. 
Huj, ki mind, 
Huj ki a tóba! 

(Női hang a Balatonból: „Suj, ki a tóba!" Több 
hang nagy távólban: „Hujy ki a tóba!") 

STÓZIÜSZ 

(Pipacshoz*) Mit motyog ez a gyanús kölyök? 
(Sióhoz,) Mondjad, fiu, hogy vagy a katekizmussal ? 

SIÓ 

Jól, uram. Ő se bántott soha, én se őtet. 

STÓZIÜSZ 

Hallottál már a szentekről? 

SIÓ 

Hallottam hát! A halászok sűrűn emlegették 
őket! Táncol a horgod! 

STÓZIUSZ 

Kecsege ! Kétfontos kecsege lesz . . . (Egy 
eltart fazekat ránt ki a vízből,) 

SIÓ 

(Magában,) Ez Gyöngyös ajándéka ! 

PIPACS 

{A fazekat nézve,) Köcsög e! 

STÓZIUSZ 

Hát zsibvásárt tartanak a^ Balatonban? (Újra 
kiveti a horgot ; Sióhoz.) S melyik szentet emlege- 
tik legtöbbet a jámbor halászok ? 



SIÓ 



A jégen kopogót és a fűzfánfütyülöt ! 



STÓZIUSZ 

Botot! Hamar: botot! (Üldözőbe veszi Siót, 
ketten balra d.) 

PIPACS 

Hé — Stóziusz! Ne bántsd a fiamat! (Hátul 
balra él.) 

KILENCEDIK JELENET. 

BENIQNA, VÁBNAGY, QÜNDA. 
BENIGNA 

(Virágokkal,) Ki annyiszor segített a bajomon, 
az erdei Szűz, megsegít talán most is. Vámagy! 

VÁRNAGY 

Parancsolsz, kegyelmes asszonyom? 

BENIGNA 

Siess vissza a várba, adj nyársat s vassüveget 
a cselédeknek s készülj estére. 

VÁBNAGY 

(Bizalmatlamd.) Mihez készüljek, nagyasszo- 
nyom ? 

BENIGNA 

Megteszem, amit tanácsoltál. A várba csalom 
a királyt s te erőt vessz rajta szolgáiddal — ter- 
mészetesen megadván neki az apostoli királyt meg- 
illető tisztességet. 

VÁBNAGY 

De asszonyom ! Hisz Mátyás szétrúgja a 
várunkat! Nem lehet tyúkólban oroszlánt fogni! 

BENIGNA 

Hogy rúgná szét? Hunyadi is csak ember! 



BALATONI KEQB 75 



VÁBNAGY 

De van ám különbség ember és ember között, 
miként az oktalan állat sokneműsége is mutatja. 
Mert a boglári szabó is ember és teszem magam 
is az vagyok. A vakondok is állat s a leopárduc 
is az. Én bemerészkedem a vakondok barlangjába 
és szivesen ütöm pofon a boglári szabót. De a 
leopárduc barlangjába nem megy be keresztény 
katolikus ember, Hunyadi fiának pedig nem resze- 
lek tormát az orra alá, mert falat bont és embert 
öl a tüsszentése. 

BENIGNA 

{Ég fdé néz.) Oh jaj neked, oktalan Benigna ! 
Juhaklodba csaltad ^a farkast, hol a pásztor, ki 
megvédjen ellene ? Oh tégy csudát, anyám I Küldj 
nekem férfit, ki megvéd erős karral. Legyen bárki 
— csak asszony verő és szoknyakergető ne legyen, — 
én hálás szívvel fogadom! (Yárnagyhoz.) Hogy 
mersz te ekkora bajuszt viselni, mikor asszony- 
néném vagy? 

aUNDA 

Lószőr az, asszonyom, nem bajusz! 

VÁRNAGY 

Állítsatok nekem egy férfit — persze olyat, 
aki nem Hunyadi-vér — s én véres istenitéletben 
bebizonyítom, hogy férfi vagyok! 

BENIGNA 

Farsangkor majd vitéznek öltöztetem Gundát, 
s ő guzsalylyal a kezében meg fog veled ütközni 
a vár udvarán. 

aUNDA 

TÍZ falut tehetsz, asszonyom, egy kutyaól 
ellen, hogy földre teremtem. 

VÁHNAQY 

Te engem? 



TIZEDIK JELENET. 

ELŐBBIEK, KINIZSI. 
KINIZSI 

(Jobbról jón,) Csak bátran, nénémasszony — 
nem bánt e két szilaj nő ! (Leveszi süvegéi.) Nagy- 
asszonyom, fogadd kegyesen a boglárt, mely a 
török prédából került s hozzá e verset. 

BENIGNÁ 

(Örömmel,) Köszönöm, Kinizsi, köszönöm ! 

KINIZSI 

A király ő felsége küldi. 

BENIGNA 

(Kiábrándultan.) A király ? Köszönöm. (Vissza- 
adja neki a papirt.) Olvasd el, kérlek 1 

KINIZSI 

Szívesen volnék a szolgálatodra, nagyasszo- 
nyom, de mi tagadás benne; nem tanítottak betű- 
zésre. Majd elolvassa a várnagy^ (Átadja neki.) 



BALATONI REGE 77 



VÁRNAGY 

Öt esztendővel ezelőtt ha jöttél volna! Akkor 
még úgy száguldozott az eszem a betűsorokon, 
mint csikó a réten. Elülről hátra, aztán visszájára 
— nekem mindegy volt! Ha olvastam, az embe- 
rek a Krisztus' öt sebére könyöregtek, hogy olvas- 
sak lassabban! De aztán egy gyászos napon — a 
hathetes háborúban történt — egy tompa csákány- 
ütést kaptam a kobakomra, azóta sziporkázik a 
szemem, ha bötűt látok. (Visszaadja Benignának.J 

BENIGNA 

A könyvírást jól olvasom — de az ilyet 
nem . . . Majd otthon a deák ! (Oundának adja az 
írást.) — (Kinizsihez.) Nincs hozzám szavad, uram ? 

KINIZSI 

A király szerelméről beszéljek, nagyasszonyom ? 

BENIGNA 

A te szádból tán azt is szívesen hallgatnám. 
De jobb szeretném, ha magadról beszélnél. 

KINIZSI 

Cifra szókhoz, allegóriákhoz nem sokat értek 
és, mit tagadjam? Junót, Dianát, az Olimpust és 
mindazt, amiről most annyi szó esik úri társaság- 
ban, gyűlölöm, mint a komondor a hegedűszót. 

BENIGNA 

Éppen mint én ! Éppen mint én ! Amióta egy- 
szer azt találtam mondani, hogy a sápadt Didó 

hattyúfogata jár az égen — a holdat értettem, 
tetszik tudni? — nagyon kinevettek érte, — azóta 
nem kedvelem a pogány-isteneket. Ha nem sért a 
kíváncsiságom, uram — miféle nemzetség dicsek- 
szikvele, hogy tőle eredtél? 

KINIZSI 

Ha asszony kérdi: a garattöltő, zsiliperesztő, 
zsákemelö vízimolnárok nemzetsége. Ha asszony 
kérdi: paraszt vagyok. 

vAknagy 

S ha férfi kérdi? 

KINIZSI 

Akkor úr vagyok. 

VÁBNAGY 

Címeres ? 

KINIZSI 

(A tenyerét mutatja.) Ihol az ötágú koronám, 
melyet a kételkedők képébe szoktam nyomni. 

VÁBNAGY 

Jól teszed ! Magam is utálom a kíváncsi rüpő- 
köt. (A háttérbe vonul.) 

BENIGNA 

Szüret idején megesett már, hogy vidám nagy- 
urak diákok, igricek és zarándokok képében jöttek 
a Balatonra . . . Azért nem hiszek neked, uram. 

Úgy hallottam, nagy hős vagy a csatában . . . Csu- 
dát beszéltek, hogy egymagad egész hadsereget 
ugrattál szét. Beszélj nekem a tetteidről, kérlek! 

KINIZSI 

Viszket a tenyerem, ha mordbajszu gaz- 
embereket látok a boglyas kemence mellett, amint 
heródesi hencegéssel fagyasztják meg a fehérnép 
meleg vérét. Hogy így rohantunk — úgy vágtat- 
tunk . . . Olyan a hadi szerencse, mint a szép 
asszony csókja : az ember mámorosan élvezi — de 
ha lehűlt a vére, hallgat róla. 

BENIGNA 

(Magában,) Ha ezt a váramba vihetném, ezt 
a kőtornyot : de nyugton alhatnám ! 



TIZENEGYEDIK JELENET. 

ELŐBBIEK, SIÓ. 

(Sió' feje megjelenik a tölgyfa lombjának egy 
nyilasán. Mellette a medvebocs feje. A medvébocs 
halkan dörmög.) 

SIÓ 

(A bocshoz*) Hallgass, cimbora, most úri- 
emberek beszélnek ! (A lomb mögött eltűnik.) 

BENIGNA 

Most mennem kell, bár szívesen időzném 
még . . . (Várnagyhoz és Gundához.) Keressétek 
az utat! 

VÁRNAGY ÉS GUNDA 

(Balról dől d.) 

BENIGNA 

(Zavartan,) Egy szóra még, vitéz . . . Ha 
netán tréfát űztél volna velem, mint szokták szüret- 
kor a nagyurak : én nem neheztelek reád ... De 
ha nemes ember vagy, akkor kérlek, jöjj fel a 
váramba s szólj hozzám úgy, mint szólanál egy 
magamhoz hasonló özvegyasszonyhoz, kinek har- 
minc faluja van s aki csak szeméremből nem 
mondja, hogy a szívébe zárt . . . Bocsáss meg, én 
nem hiszem, hogy paraszt légy . . . Megyek — 
félek, furákat beszélek . . . (Indulj majd visszatér,) 
Kérlek, uram, ne gyűlölj meg a szokatlan nyíltsá- 
gomért. Az édesapám horvát bán volt s a szom- 
szédaim megmondhatják, hogy egyébként büszke 
asszony vagyok, sem fecsegő, sem könnyen 
hevülő ... De látod, most oly nagy bajban vagyok ! 
Oly nagy bajban ! (Indulj visszafordid.) Ha nemes 
ember vagy, .akár kisnemes is s ha netán ma 
még a váramba óhajtanál jönni : beereszt a kapuőr, 
ha felmutatod neki e keszkenőt . . . (Átadja neki 
a Mátyástól kapott keszkenőt.) De ha nem vagy 
nemes, akkor tartsd meg emlékül. (Balra dj 



TIZENKETTEDIK JELENET. 

KINIZSI SIÓ 
SIÓ 

(A fán, magában) Mily fura és bájos vadász- 
kaland: a fajdtyúk dürrög a kakas után! 

KINIZSI 

(Magában,) Haj, te vén lisztlopó, ki engem 
nemzettél : miért nem voltál inkább temesi főispán ? 
Most vacsorát kérhetnék a szívem szerint való 
menyecskétől és tányérostul nyelném le a főztjét! 
Nincs címerem! Majd a kopjámra aggatom a 
keszkenőt, hogy száz esztendő múlva is, ha nát- 
hás embert lát, kitörje a pogányt a nyavalya. 



TIZENHARMADIK JELENET- 

ELŐBBIEK, MÁTYÁS, PALÓCZI, DEÁGFI, ISTÓK, KIBÁLYI 

VADÁSZOK és KtÍETÖSÖK. 

SIÓ 

(A medvebocshoz.) Ne fészkelődj, kis öreg! 
Ez minden magyar ember és minden magyar bestia 
fölkent királya. 

MÁTYÁS 

(Istókhoz halkan,) Ott szunnyadoztam, ot 
lesz a gyűrűm ! Keresd meg, kis borzebem ! 

ISTÓK 

(A fa alatt keresgél*) 

PALÓCZI 

(Mátyáshoz.) Könyörgök, uram, hallgas reám ! 

MÁTIÁS 

Szívesen, ha arról beszélsz, amihez értesz . . . 
Te mindig viseled a mór páncélingedet? Most is 
viseled ? 

Herczeg F.: Balatoni re^e. 6 

PALÓCZl 

Most is uram, már megszoktam . . • Kegyes 
engedelmeddel azonban a temesi bánságról beszél- 
nék ... A vajda, uram, érdemes főúr és nálánál 
senki sem méltóbb e fontos tisztre . • . 

MÁTYÁS 

De nem nehéz a páncél? 

DRÁGFI 

Oly könnyű, mint egy selyemujjas. Ha leve- 
tem, elfér a féltenyeremben ... Ha méltóztatnál 
meghallgatni, uram — a vajda hatalmas és vitéz 
úr ... Ha a múltban férhetett is némi kétség a 
hűségéhez : holtáig híved lesz, ha temesi bánná 
teszed . . . 

MÁTYÁS 

S megvéd a törszúrás ellen ? 

DRÁGFI 

A vajda? 

MÁTYÁS 

A páncélinged! 

DKÁGFI 

Meg, uram. Sok próbát tettünk már. 

PALÓCZI 

(Salkan Drdgfihoz.) Félek, nem lehetünk 
hasznára a vajdának. Könnyebb marékra kapni a 
szálló fecskét, mint a király szeszélyes szellemét. 

DEÁGFI 

(Halkan.) Törik vagy szakad! (Fönn.) Még 
valamit ajánlok bölcs megfontolásodba, felséges 

uram. A vajda hatalmas és vakmerő főúr. Ha el- 
ütnéd a bánságtól, amelyre nagyon áhítozik, meg- 
sértődnék a büszkesége. S neki sok jóbarátja van. 

MÁTYÁS 

Te is barátja vagy? 

D&ÁGFI 

(Meghajtja magát,) 

MÁTYÁS 

Molnár ! 

KINIZSI 

(Ki eddig szerényen a háttérben volt,) Paran- 
csolsz, felséges uram? 

MÁTYÁS 

Az egyszeri molnárlegény elment az erdőbe s 
összetalálkozott az állatok királyával. S a király 
így szólt a molnárhoz: Próbára teszem az esze- 
det. Ha megállód a próbát, egy malomkövet akasz- 
tok a nyakadba. Ha nem állód meg, adok neked 
száz aranyat. 

KINIZSI 

(Magában.) Száz arany sok pénz, de hátha 
több a malomkő? 

MÁTYÁS 

(Drágfi úrra mutat.) Ismered ezt az urat? 

KINIZSI 

Ismerem. 

MÁTYÁS 

Miféle úr? 

6* 

KINIZSI ' 



Nekem jó, mert gyakran kedvezett nekem. 

MÁTYÁS 

Ha azt mondanám: Ez az úr a király esküdt 
ellensége, szúrd szíven, molnár! Mit szólnál? 

KINIZSI 

Semmit, uram. 

MÁTYÁS 

(Átadja néki a tőrét,) Szúrd szíven, molnár ! 

KINIZSI 

(Gyorsan megdöfi Drágfit.) 

DRÁGFI 

Királyom ! 

KINIZSI 

(Meglepetten nézi a tőrt,) Hát ez mi? 

MÁTYÁS 

Elég. (Dr ágiihoz.) Hisz tudom, hogy mór-ing 
van rajtad, amely jobban megvéd, mint várad 
fala. De ha azt mondom a molnárnak, hogy szúrjon 
torkon, nem véd meg az inged. 

DBÁGFI 

S mire való, uram, e kegyetlen próba? 

MÁTYÁS 



Hogy megbékíthesselek egy szép paripával. 
Három ló kivételével választhatsz az istállóimban. 

DBÁGFI 

Köszönöm, kegyes királyom ! 

MÁTYÁS 

Térdre, molnár! 

KINIZSI 

(Letérdepel,) 

MÁTYÁS 

A végzet jóváteszi általam a tévedést, amelyet 
elkövetelt, midőn téged lisztes zsákon hozott a 
világra. Báb voltál, szétpattantom rajtad a szűk 
pólyát, kelj szárnyra, te pompás pillangóm s repülj 
az örökkévalóság hajnalfénye felé. 

MIND 

(Leveszik a süvegjüket,) 

MÁTYÁS 

A király kardja a király jobbjától veszi avató 
erejét, a király jobbja a király szellemétől. Meg- 
ütlek, paraszt, királyi jobbommal, — az legyen az 
utolsó ütés, mit eltűrsz. Kelj fel, nemes Kinizsi Pál 
uram, te légy bihari, temesi és bácsi főispánom, te 
légy temesi bánom. 

KINIZSI 

(Megsemmisülten,) Temesi bán — ? 

MÁTYÁS 

Általam lettél azzá, nekem légy az. Ne feledd : 
a fejedet az^ én vállamon tartod, helyetted én gon- 
dolkozom. Én a kezemet a te karodon tartom, kit 
sújtani akarok, azt általad sújtom. Es kívánom : 
maradj holnapig egyedül ifjú szerencséddel s elmél- 
kedj multadon s jövődön. S vésd emlékedbe ezt : 
a por, melyből kiemeltelek, por marad és vonz — 
ha elejt a kezem, visszahullsz! 

P^LLÓCZI 

A molnár temesi gróf? 

DBÁaFI 

. És három megye főispánja? 

MÁTYÁS 

Tanácsot is adok a kalácshoz Tárt karokkal, 
mosolyogva lépj a főurak elé. Ki elfintorítja az 
orrát, mikor megöleled, annak törd be a koponyá- 
ját s tapasztalni fogod, hogy a koponyája üres. 
Megértettél, bán? 

KINIZSI 

Meg, uram és köszönöm! (Drágfihoz.) Meg- 
engeded, uram, hogy megöleljelek? 

PALÓCZI 

Megtisztelsz, nemes bánom! 

DBÁOPI 

Mindig szerettelek, Kinizsi, s örülök a szeren- 
csédnek! (Megöleli.) 

ISTÓK 

(Mátyáshoz halkan,) Hiába kerestem, uram ! 

MÁTYÁS 

Lehet, hogy a sátramban feledtem ... A köpe- 
nyegemet s a kardomat ! Ma estére kiki szabad. 
Hagyjatok magamra s megtiltom, hogy bárki is 
kövessen ! 

PALÓCZI, DBÁGFI, ISTÓK 

(Meghajlással johhra el.) 

MÁTYÁS 

(A köpenyt a vállára vetette, a ktdcscsal a 
kezében.) Nyugvóra tér a nap, egy óra még s az 

esti csillag útban látja a szerelmes királyt Benigna 
kamarája felé ! (Bálra d,) 



TIZENNEGYEDIK JELENET. 

KINIZSI, SIÓ. 
KINIZSI 

{Magában^ meghatottan és töprengve ismétli 
Mátyás szavait.) Báb voltam, szétpattant a szűk 
pólya, most szállhatok . . . 

SIÓ 

(A fa mögül dőlép,) Szállj hát a várkert felé, 
hol rólad álmodik a legédesebb asszonyvirág. 

KINIZSI 

(A homlokára üt, ujjongó örömmd,) Benigna ! 
(Megcsókolja Siót,) Haj, de jó dolog főispánnak 
lenni! (Jobbra d.) 

SIÓ 

(Magáhan.) A főispán szeme szikrát szór, 
Benigna szive szalmakazal — hamar papot nekik, 
aztán hadd égjenek pörnyévé! 

TIZENÖTÖDIK JELENET. 

SIÓ, STÓZIÜSZ. 
STÓZIUSZ 

(Balról^ dagadt homlokkal^ furkós bottal.) Itt 
vagy, te süvölvény! Az ingoványba csaltál! 

SIÓ 

(Eléje tartja a gyűrűt). Ismered-e gyűrűt? 

STÓZIUSZ 

(Leereszti a botot.) A király gyűrűje! 

SIÓ 

Magyarország királya fővesztés terhe alalt meg- 
hagyja neked, silány jobbágy, hogy futva fuss a 
tihanyi apáthoz és futva vidd a papot Benigna 
várába. 

STÓZIUSZ 

(Átveszi a gyűrűt,) Minek? 

SIÓ 

Hogy megeskesse a földesasszonyt a vitézzel, 
kit a kamrájában talál. Szaladj ! (Morelép, magá- 
ban.) Tíz himököm most förgetegként fussa be a 
falvakat s kastélyokat . . . Ma lakzi lesz a várban 
s én száz vendéget csődítek oda. Ha zsong a nagy- 
terem a lakodalmas néptől és macskatalpon belopja 
magát a szerelmes király: királyi tréfa lesz! 



— Függöny. — 



HARMADIK FELVONÁS. 

(Gót terem Benigna várában.) 

(Balról elől : kandalló. Balról Mtul : főbejárat. A háttér- 
ben szélesebb ajtónyilás, mely egy lépcsőfokon át a házi 
kápolnába vezet. A kápolna ajtaját zsinórra járó gobelin 
zárja el ; a gobelin mögött még egy fehér vászonfüggöny ^ 
Ij melyen az ámyékjáték lesz. A hátsó jobb sarokban beugró 

f fülkej benne nagy gótablak. Az ablakon át látni lehet a vár 

i egyik tornyát s a háttérben a mélyen fekvő Balatont. Jobbról 

titkos ajtó, melyet egy páncélos lovag képe borit.) 



ELSŐ JELENET. 

KINIZSI, GUNDA. 
KINIZSI 

Kérlek, szép leány, jelentsd asszonyodnak, 
hogy nemes Kinizsi Pál van itt, a temesi bán, Bihar- 
Temes- és Bácsvármegye főispánja. 



I 



GUNDA 



Hosszú név az én kurta leányeszemnek. Mondd 
még egyszer, uram ! Vagy ne mondd ! Elég lesz 
ennyi : a szépbajuszu vitéz van itt és meglátod : 
az asszonyom repülve jön! (Balra el.) 

KINIZSI 

(Egyedül.) Hogy vagy, nemes bánom ? Köszö - 
nöm, já vagyok ! Hogy is lehettem ily sokáig sült 
paraszt ? ! Hamar egy talpig érő, békazöld bársony- 
mentét nekem s kétröfös structollat a süvegem- 
hez! Száz huszár előttem, száz huszár a sarkom- 
ban — úgy járom be a megyémet. Ki az a vállas 
nagyúr, a párduccsótarós paripán? — kérdik a 
vásáros népek. — A temesi bán ! Persze, hozzá- 
teszik majd : azelőtt molnárlegény volt a lelkem . . . 
Tudom, mit kell terinem ! Nagy furfangosan magam 
gyakran beszélek molnár-hasonlatokban. Üresen 
jár a garatod, öcsém! Ez víz a malmodra, bará- 
tom ! A csacsit tréfásan molnár-paripának nevezem. 
Ez a magam csipkedése népszerűvé fog tenni. Ma- 
gamnak molnár maradok, de ha más szólít annak: 
kobakon ütöm! 



MÁSODIK JELENET. 

KINIZSI, MOLNÁRNÉ. 
MOLNÁBNÉ 

(Bálról besiet^ magában.) Itt van ! (Zavartan.) 
Kinizsi ! 

KINIZSI 

De kipirult az arcod futás közben! 

MOLNÁBNÉ 

Hallottam ám, hogy nagy öröm ért — főispán 
uram ! (Közdébb jön) Kinizsi — te mondtál vala- 
mit az erdőben . . . 

KINIZSI 

Te is mondtál valamit. 

MOLNÁBNÉ 

Tréfáltam ám ! 

KINIZSI 

Magam is. Tudod, menyecske, mi nagy urak, 
ha nem vagyunk éppen csatában vagy a király 
tanácsában, szívesen szórakozunk tréfásan évődve. 
De számítunk reá, hogy az ilyen okos menyecske 
megérti a tréfát. Ihol két arany, végy magadnak 
pántlikát érte . . , (Á zsebében keresgél, majd 
eszébe jut, hogy nincs pénze.) Majd megfizeti a 
báni kincstartónk. 

MOLNÁBNÉ 

(Balra indul, elsírja magdt.J Hát ilyenek a 
férfiak í (Dacosan,) Most várnagyné leszek — 
azért is! (Beereszti Benignát, aztán él) 



HARMADIK JELENET. 

KINIZSI, BKNIGNA. 
BENIGNA 

(Balról jön, nagy fdinduldssal) A Szűz 
csudája ez? 

KINIZSI 

A tó lomha vize, ha vonzza a nap, felhővé 
lesz és szállni tanul. Vonzottal, szép, tüzes napom 
— a lábadhoz szállok . . . (Letérdepel.) Kinizsi bán 
vagyok, a temesi gróf. 

BENIGNA 

óh, szűz anyám! 

KINIZSI 



Te vagy a kéz, én a hárfa. Megérintettél s 
s magasztos zene zsong a lelkemben. A hárfa 
boldog borzongással kérdi: enyém e hang? 



NEGYEDIK JELENET. 

ELŐBBIEK, SIÓ. 
SIÓ 

(Balról belépett, halkan pengeti a lantját.) 
Te vagy a tökmag, én a cinege. Csír, csír — de 
jó, hogy rád teűáltam! (A nyitott ablakba ül a 
jelenés végéig.) 

KINIZSI 

Csipkedj, fiam — nekem most ez is gyönyö- 
rűség. S gyönyörűség volna, ha kitérdepelhetnék a 
vár piacára s kérdhetném : Ki voltam ? Ki vagyok ? 
Mi történt velem .^ 

BENIGNA 

Kelj fel, édes Kinizsi uram! 

SIÓ 

(Magában.) Adnának valamit, ha most ket- 
tesbe hagynám őket! 

KINIZSI 

Hadd térdepeljek, nem az asszony előtt, de az 
Úr előtt, ki nékem teremtett. Szédülök s boldog 
vagyok, mint a szárnyra kelt sasfiók. Ha álom 
volna, kérlek, hagyj álmodnom még egy darabig. 

SIÓ 



Csipd meg, asszonyom, az álmos molnárt, hadd 
érezze, hogy főispán. 

BENIGNA 

Kelj fel, édes Kinizsi uram. 

SIÓ 

Kelj fel, főispán uram s nyilatkozzál: hogy 
leszünk az esküvővel? 



ÖTÖDIK JELENET. 

ELŐBBIEK, YÁBNAGY, MOLNÁBNE. 
VÁRNAGY 

(A mólnárnéval bdép.) Kegyelmes asszonyom, 
egy pap van künn. 

BENIGNA 

Miféle pap? 

vAbnagy 

A király pecsétgyűrűje van ujján. Mátyás úr 
nevében jött, beszél s parancsol. 

BENIGNA 

(Ijedten.) Mátyás nevében ? Jaj ! 

KINIZSI 

Mit parancsol a felséges úr? 

VÁBNAGY 

Az a parancs, hogy a nagyasszony esküdjék 
meg Kinizsi úrral. 

KINIZSI 

Mit mondasz? 

BENIGNA 



Hogy én — ? Kinizsi, hallod ? Hogy mi — ! Ez 
ö, ez Mátyás ! S én azt hivém, én azt hihettem — 

KINIZSI 

Mit hittél? 

BENIGNA 

Most ismerek csak rád, felséges királyom ! Oh, 
hogy szégyelem magam! 

KINIZSI 

Mért szégyeled magad? 

BENIGNA 

Azt hittem, hogy ö is ember! 

KINIZSI 

S nem az? 

BENIGNA 

úgy játszott az együgyüségemmel, mint apa 
a gyermekével ! Olvasott a szivemben, mint a vég- 
zet szeme ! 

VÁBNAGY 

Mit mondjak a papnak ? 

BENIGNA 

Vezesd a kápolnába. A király parancsolja! 

KINIZSI 

A király ! 



BALATONI REGE 95 



SIO 

S ha azt parancsolná a vadmalacoknak, hogy 
egyenek makkot? 

MOLNÁBNÉ 

(Meglöki a várnagyot) Beszélj ! 

VÁRNAGY 

Beszélek! (Fönn.) Ügy végeztetett a sors 
könyvében, nagyasszonyom, hogy az ember ne 
éljen egyedül, hanem vegye a nyakába a házasság 
szent igáját ... Ez istenfélő özvegyasszony szemre 
nem rút, a mellett tiszta, szerény, engedelmes s 
engem imád . . . 

BENIGNA 

Hogyan? Te és a molnámé — ? 

MOLNÁBNÉ 

(Pillantással Kinizsire.) Őt választottam, bár 
mást is választhattam volna, mert hét falu legénye 
járt utánam. 

BENIGNA 

S ki őrzi majd éjjel a várat? 

VÁENAGY 

A vámagy. 

BENIGNA 

S a malmot? 

VÁRNAGY 

A molnámé. 

BENIGNA 

S a molnámét ki őrzi? 

VÁRNAGY 

Ezen még nem gondolkoztam ! 

SIÓ 

Gondolkozzál, várnagy, míg kirügyezik a hom- 
lokod s nő, száz ágat-bogat hajt a gondolat. 

KINIZSI 

Ily dísztelen ruhában esküdjem? Ha kardom 
volna legalább ! 

BENIQNA 

A várnagy elvezet a fegyvertárba, uram, 
válassz apám kardjai között. {Várnagyhoz,) S ha 
úgy akarjátok: együtt esküdhettek velünk! 

KINIZSI 

Fegyvert, várnagy, ne mondja a pap, hogy 
Benigna asszony szabólegényhez megy! (Vár- 
nagygyal és molnárnéval balra él.) 



HATODIK JELENET. 

BENIGNA, SIÓ. 
SIÓ 

(Magában,) Dudál a keszthelyi szél, ma táncra 
kelnek a balatoni tajték-kecskék. 

BENIGNA 

(Magában.) Úgy játszott velem, mint apa 
gyermekével . . . Urn jó királyom 1 

SIÓ 

Ni, — most meg sir! (Lassan Benignához 
megy,) Ki szomorított meg, édes asszonyom? 

BENIGNA 

Boldog vagyok, nem szomorú. 

SIÓ 

Es mégis könyezel ? Ilyet még sohse láttam ! 
De furák is vagytok, emberek! Mutasd! (Az újjá* 
val megérinti Benigna szemét.) Harmatcsepp — 
huj, hogy csillog, villog! (Megízleli.) Jé — hisz 
ez édes! 

BENIGNA 

Ulj ide, vad gyerek s maradj veszteg! 

SIÓ 

(Leül Benigna lábához,) Bajos lesz. Ha Keszthely 
felöl dudál a szél, bizsereg a vérem s ficánkodik 
a lábam. « 

BENIGNA 

Mondd, mért kedvellek? 

SIÓ 

Mert nagyon kedves vagyok. Ezt sokszor 
mondták nekem lányok, menyecskék s a tapasztal- 
tabb özvegyasszonyok hozzátették: Bár serkenne 
már a bajuszod! 

BENIGNA 

Hallgass, mert megharagszom. Akarsz a váram- 
ban maradni? Szép köntösbe ruházlak. 

SIÓ 

Prémesbe? Arany paszomántosba ? 

Herczeg F.: Balatoni rego. 7 

BENIGNA 

JÓ lesz neked az ezüst is! 

SIÓ 

Én leszek a ház barátja, az asszonyság tanács- 
adója s a gyerekek nevelője. A kis Kinizsieket 
majd én nevelem — mind a kilencet ! Sok hasznos 
tanácscsal szolgálhatok. Mert tudnod kell, a férfiak 
nem mind egyformák : ami a szárazmolnámak bot- 
ütés, az a vízimolnárnak csiklandozás. 

BENIGNA 

Amit a nyelveddel vétesz, azt megbocsátom a 
szemednek. Szeretem a szemedet! 

SIÓ 

Hiúságból szereted, mert hasonlít a te szép 
szemedhez. 

BENIGNA 

Nem szép a szemed. Olyan szilaj, mint a 
gébicsé. 

SIÓ 

A tiéd alamuszi, mint a tisztes özvegyasszonyé 
általában és a sötétben egerésző macskáé külö- 
nösen. 

BENIGNA 

Te — fülön foglak! 

SIÓ 

Benigna, ha az urad a korcsmában késik s te 
érte mégy, ne mondd neki, hogy ég a vár, mert 
akkor még egy itcét rendel. De kiálts be a korcsma- 

ajtaján: „Molnár! Beszakadt a gát!" Attól kijóza- 
nodik minden vízimolnár s tüstént hazaszalad. Ha 
pedig perelsz vele s nem bírod már szóval, akkor 
ne nevezd korhelynek és naplopónak, aminek az 
első uradat szoktad nevezni — bivalynak ez csak 
szúnyogcsípés, — de tört döfhetsz a szívébe, ha 
azt mondod neki : „Lisztlopó !" 

BENIGNA 

i 

(Fölkapja a guzsalyt.) Jaj — most megütlek ! 

SIÓ 

(Az ablakba menekül s ott leül a párkányára.) 
Föispánné vagy, Benigna, vagy molnámé? 

(Kinizsi hangja balról : „Benigna P) 

BENIGNA 

(Sióhoz,) Megállj, kis haszontalan! (Balra él,) 
(KiviU alkonyi pír.) 



HETEDIK JELENET. 

SIÓ, LESENCZE, GYÖNGYÖS. 
LESENCZE 

(Amint Benigna betette az ajtót, rögtön meg- 
jelenik kivül az ablakban s kezével befogja Sió 
szemét.) Ki vagyok? 

SIÓ 

(ÉneJdff hangsúlyozással.) Békakezed, halsza- 
god, nádiveréb-hangod van. Jó estét, húgocskáim! 

7* 

LESENCZE 

? 

(Örömmel.) Te tolvaj j 

GYÖNGYÖS 

Te csavargó tündér — hogy vagy? 

SIÓ 

Húgocskám, ti még hírbe kevertek! Itt tisztes 
keresztény embernek ismer mindenki s ha ilyen 
gyanús társaságban látnak, ez ártani fog a 
pályámnak. 

LESENCZE 

(Izgatott örömmd.) Dudál a szél ! A keszt- 
helyi szél ! Hallod ? . •. 

GYÖNGYÖS 

(Szintúgy,) H^jhó ! ' Nagy táncra készül ma a 

Balaton apraja-nagyja! 

* ■ • . 

LESENCZE 

Gyere velünk, Sió ! 

GYÖNGYÖS 

Táncolj velünk! 



LESENCZE. > 

Senki sem lejt úgy, mint te! 

GYÖNGYÖS 

Ma /Szent Mihály éjszakája van -- Sió, ma 
minden szabad a tóban ! . 

SIO 

Huj, be széles kedwel járnám veletek a hul- 
lámtáncot, de a mulatság előtt jár a kötelesség . . . 
Férjhez adom Benigna nénémet, s mint családfőnek 
nekem kell fogadnom a vendégeket . . . Pedig a 
vendégek közt lesz k király is. 

LESENOZE ' 

A fényes homlokú király? 

GYÖNGYÖS 

Az édesajku király ? 

SIÓ 

Hop ni ! --^ ti tehetnétek nekem egy szívességet ! 

r 

LESENCZE \ 

Mi az ? Mi az ? 

GYÖNGYÖS 

Megtesszük ! Meg ! 

SIÓ 

A Bakonyban lakik az ámyékcsősz — alko- 
nyattól hajnalig ott legelteti szörnyen fura ámyék- 
nyáját. Mondjátok neki hogy Sió, ki már nem 
egyszer volt szíves hozzá, most arra kéreti, 
tereljen ide egy falkát a jószágaiból. Fantasztikus 
és egyre váltakozó képük mulattatni fogja a ven- 
dégeimet. De beszéljetek komolyan vele, mert 
szeszélyes az öreg és gonosz játékból gyakran 
szamárrá torzítja a tudós embef árnyékát , és 
tudóssá a szamárét. (Az ajtó fdé füld s ijedten 
szól.) Pszt! 

GYÖNGYÖS és LESENCZE 



(Kacagva dtünneTc.) 

NYOLCADIK JELENET- 

SIÓ, ISTÓK, PIPACS, sTÓzrusz. 
ISTÓK 

(A többiek dőtt bálról beszalad.) Sió! Sió! 
Itt van Sió! (A nyakába ugrik.) 

PIPACS 

Te tolvaj! Hát illik így faképnél hagyni ked- 
ves nevelőapádat? (Megöleli). 

STÓZIUSZ 

(A könyvvel hóna alai;t, szimatolva jár körül,) 
Hangokat hallottam ! Ki beszélt itt ? (Az ablakban J 
Hm — két fehér kócsag száll a tűzpiros Balaton 
fölött . . . (Sióhoz szigorúan.) Miféle hangok vol- 
tak azok? 

SIÓ 

Mit tudom én? A tó egész vidéke telve van 
hanggal és harmóniával. Hol a fejem fölött dudál 
valami, hol meg künn a tóban zengik a nevem . . . 
Nekem ez igen kellemetlen s már panaszra is 
akartam menni a felséges királyhoz, hogy szedje 
ráncba a láthatatlan mihasznákat! 

STÓZIUSZ 

(Pipacshoz.) Denique mondom : A balatoni 
szellemek szemet vetettek e fiúra ! (Sióhoz.) Őriz- 
kedjél a tótól! Játszik veled, csalogat, vonz és 
végül elnyel! 

PIPACS 

Ne búsítsd apádat ! Esküdjél meg, hogy soha 
életedben nem fogsz megfürödni! 

KILENCEDIK JELENET. 

ELŐBBIEK, PAIiÓCZI, DRÁQFI, TÖBB ÚR és HÖLGY 

PALÓCZI 

(Balról bdép,) Kocsin, lovon, nagy csapatok- 
ban jönnek a vendégek. A király nevében hívják 
őket a várba és egyikük se tudja, miért jött. 

DRÁGFI 

r 

En azt hiszem, még látjuk ma ő felségét. 
Valami tréfa készül itt s ha nem csalódom : Mátyás 
úr a szerzője. 

SIÓ 

(Magában.) Meglesem a király jöttét. Erre 
kell jönnie a titkos folyosón ! (Jobbra a kis ajtón el.) 



TIZEDIK JELENET. 

ELŐBBIEK (sió nélkül) BENIGNA, majd GUNDA, VÁR- 
NAGY, FALUSI BIRÓ, MINDKÉT NEMBELI SZÜRETELŐK 

és GYERMEKEK. 

(A szüretdők tisztelgő menetben jönnek; a 
menetet a falusi biró vezeti, nyomában két paraszt- 
legény lépked, kik vőüukra vetett rúdon egy óriás 
kánaáni szőlőfürtöt hoznak. A fürtöt jobbra-balra 
fehérruhás kis leányok kisérik, virágos kosarakkal 
a kezükben. A szőlőfürt után parasztleányok, 
legények és öregek jönnek. Két várbeli csatlós égő 
karosgyertyatartókat hoz be.) 

PALÓCZI 

Itt iön Benigna asszony! 

BENIGNA 

Köszöntelek nemes vendégeim. Régi szokás, 
hogy Szent Mihály estéjén újbor áldomást iszunk 
a várban s ha elfogadjátok azt, mit jó szívvel 
adhatok : kedves vendégeim lesztek nekem ! S ne 
sértsen, ha e napon, ős balatoni szokás szerint, hű 
jobbágyaimat is asztalomnál látom. 

VÉN PAKASZT 

A tizedet a törvény okáért fizetjük, de ezt a 
fürtöt, a legszebbet, mely a határban termett, szere- 
tetből adjuk. 

BENIGNA 

Nem volt még ily szüret a Balatonon! Az Úr 
nemcsak a szőlleimet, a szívemet is megáldotta. 
Aki tömlöcöt ül szolgáim közül, az legyen szabad. 
És aki tartozik az uraságnak, munkával vagy adó- 
val: én eltörlöm az adósságát. És ha van szerel- 
mes pár a falvaimban, az váltson keszkenőt és én 
házasítom ki. És harminc falvamban, aki eszik, 
iszik s mulat e tündöklő éjszakán: az én kalácso- 
mat eszi, az én boromat issza s az én rovásomra 
húzatja a nótáját. 



TIZENEGYEDIK JELENET. 

ELŐBBIEK, SIÓ. 
SIÓ 

(A titkos ajtón jön.) Urak, asszonyok és 
parasztok ! Míg hármat ketyeg hazafias szívetek : 
itt lesz Mátyás úr, az apostoli király! 

MIND 

A király!? 

BENIGNA 

Fogadjuk szépen, fogadjuk lelkesen, fogadjuk 
szeretettel ! 

STÓZIUSZ 

Mondjak egy orációt a trónon ülő Juszticiáról ? 

BENIGNA 

Kisleányok előre — virágot szórjatok útjára! 
(Várnagyhoz.) Helyükön vannak a zenészek? S a 
pattantyúsok ? 

VÁRNAGY 

(Az ajtóJioz siet és kikiált.) Vigyázz ! (Behozza 
a vár nagy kidcsát egy selyemvánkoson.) 

(Rendezkedés, Valamennyien feszült figyelemmd a 

titkos ajtó felé fordulnak.) 

SIÓ 

(Fülét az ajtóhoz szorítva.) Csitt— csitt ! A sötét 
falat végigtapogatva, nesztelen talpokon oson, suhan 
az éj lovagja . . . Mit szól vájjon, ha a kedvese 
helyett itt találja a lojális vármegyét? 

• BENIGNA 

Már hallom! 

SIÓ 

(Kitárja az ajtót, aztán sebesen hátravonul s 
a kápolna függönye mögé siklik.) 

TIZENKETTEDIK JELENET. 

ELŐBBIEK, MÁTYÁS. 

(Nagy köpenyeghen, szemére húzott süveggel, 
karddal és égő lámpással a kezében betoppan,) 

(Mind: „Éljen a király!" A kisleányok virágot 
szórnak eléje. Kivül zeneszó s ágyúzás.) 

BENIGNA 

Atyám ! 

MÁTYÁS 

(Aki a meglepetéstől dermedten állott, most 
erőt vesz magán.) Atyád ? 

BENIGNA 

Elméltóztaltad tőlem kérni a vár kis kulcsát. 
En odaadtam s most fölajánlom ím a vár nagy 
kulcsát is, tetejébe az én és mindannyiunk szivét. 
(A várnagy kezéből kiveszi a kulcsot és félajánlja 
a királynak) 

MÁTYÁS 

(Magában.) Ez csapda ! Mátyás — nlost légy 
király ! (Nyájasan, leereszkedőleg, némi iróniával) 
Köszönöm a kulcsokat és a szíveket! (Fölemeli 
Benignát.) Kelj föl, drága asszonyom! Szívesen 
jöttem ide, mert atyai szívemnek mindenkor jói 
esik, ha hű alattvalóim között időzhetek. E fényes 
fogadás valóban meglepő — fogadjátok érte királyi . 
elismerésemet ! 

MIND 

Éljen a király ! 

MÁTYÁS 

E gyermekek valószínűleg idevaló gyermekek .^ 

BENIQNA 

Igen, felség, mind idevalók! 

MÁTYÁS 

(Egy kisleányhoz.) Mi a neved, kisleányom? 

KISLEÁNY 

Majiska! 

MÁTYÁS 

Mária a nevek királynője! Imádkozzál gyer- 
mekem szent pátrónádhoz s kövesd az erényben! 
(Csókra nyújtja kezét) A levegő itt, úgy látszik, 
ió lehet, mert szépen fejlődnek a kicsinyek. 

BENIGNA 

Parancsodra, felség, a levegő itt nálunk igen jó. 

PIPACS 

(Palóczihoz,) A király haragszik, mert nagyon 
udvarias. 

MÁTYÁS 

(Körüljárva a teremben.) A megyei birtoko- 
sok, nemde .^ Kielégítő volt az idén a termés.^ 

EGY ÚR 

Bor szépen termett, felséges uram, de az ára 
bizony gyönge. 

BENIGNA 

Felséges uram, hódolattal kérlek, engedd meg, 
hogy néhány percre hű alattvalóid körében hagy- 
hassalak. Parancsod szerint megyek a kápolnába. 



108 UBUCZSa FERENC 



Addig majd mulattatja felségedet a zene ! (Bal- 
ról d,) 

(Chinda^ Várnagy, Mdndrné és a szSlőt vivő legé- 
nyek Benigna után d.) 

MÁTYÁS 

A zene? Oráció is lesz vagy recitálás? En 
rajongok az ilyen esztétikai élvezetekért — ma 
különösen! (LeiU.J Nos, halljuk a zenéti 

(A hölgyek és urak Mátyás körül a színpad jobb- 
oldalán álló és ülő csoportokba rendezkednék. Sió 
és Istók a király lábához ülnek; a kisleányok 
melléjük tdepednek, A parasztok a színpad balolda- 
lán letdepednék a padlóra. Minden szem a hátsó 

ajtó félé fordul,) 



TIZENHARMADIK JELENET. 

ELŐBBIEK, SIÓ. 
SIÓ 

(Kilép a függöny mögül s mélyen meghajlik.) 

MÁTYÁS 

Lám, a derék Izé! Te fogsz zenélni? 

SIÓ 

(Nagyon cftázatosan) Ha megengeded, uram, 
inkább egy komédiát mutatnék be. 

MÁTYÁS 

Teátrum lesz ? Hisz ez fölötte érdekes ! Plautusz 
vagy Arisztofanesz ? Bár Terentiusz 5e kutya ! 

SIO 

Csak árnyékjáték, felség s magam vagyok a 
komédia szerzője. (Szétvonja a kápolna függönyét^ 
amely mögött fehér vászonfai látszik, — A szolgák 
eloltják a gyertyákat. A vászonfal hátulról erősen 
meg van vüágítva,) 

MÁTYÁS 

Nos, lássuk a kórust! 

SIÓ 

Itt van — kórus, szerző és függöny húzó egy 
személyben. 

PIPACS 

(A király lábánál.) Egész . Noé bárkája e 
kölyök feje : annyi szellemi baromfi tollászkodik 
benne. 

SIÓ 

Prológus ! _ 

MÁTYÁS 



Elengedem ! Térj a dologra ! ' 



SIO 



Tisztelt közönség! A gyöngébbek kodveért el- 
mondom, hogy mi az árnyékjáték: oly játék, ahol- 
árnyékok játszanak ! 



PIPACS 



Fiam, ha lehetséges, tarts nénli mértéket a 
szemtelenségben ! 

(Halk zene a szín mögött,) 

810 

Az elsó aktor egy királyt ábrázol. 

Talán bocsánatot is kéne kémem 

A netán itt lévő fölötte tisztelt 

Király uraktól, hogyha ezzel némileg 

A köteles respektus ellen látszom véteni. 

Az árnyék- fejedelem, akihez szerencsénk lesz, 

Nemcsak vitéz s erős, de bölcs és nagyszivü* 

MÁTYÁS 

Ilyen minden király, míg szuszog. Életében 
Nero is ilyen volt. 

SIÓ 

A daliás alakján meglátjátok, hc^y ki ő 
S nemes vonásain, melyeket nagy fölényü 
Elméje domborított klasszikussá . . . 

(Tapscl, magdban.J 

Segítsetek, ti balatoni jőbarátok ! 



TIZENNEGYEDIK JELENET. 

ELŐBBIEK, GYÖNGYÖS, L^SENCZE és aZ ÁBNYÉKJÁTÉK 

SZEBEPLÖI. 

(Oyöngyös és Lesencze megjdennek az abla- 
kon kivül, az alkonyi fényben, a honnan vidám 
kíváncsisággal nézik az árnyékjátékot, A vásznon 
egy rókafejü király alakja jelenik meg, koronával 
a fején.) 

PIPACS 

Köszöntelek, fenséges lúdtolvaj ! 

MIND 

(Nevetnek.) 

SIO 

(A vászonra néz, ijedten,) Aj jaj — becsap- 
ták a mihasznák! 

{Fönn.) 

Bocsánatot uram — a rendezőnek tévedése . . . 
Tévedni emberi dolog ! 

PIPACS 

Megbotoztatni is emberi dolog! 

SIÓ 

Tekintetes közönség! Ezópusz óta tudhatná- 
tok, hogy a költő jelképesen állat-alakba ölti a 
szenvedelmeket. E király hatalmas, mint a puszta 
dörgő szavú uralkodója, amellett vitéz, miként a 
leopárd. Sajnálom, hogy rendezőm a fejedelmi 
szellem e mellékes formáját választá szimbólumnak 
s előadás után majd rendreutasítom. 

MÁTYÁS 

A többi bestiát majd hozzáképzeljük a róká- 
hoz. Folytasd, kórus! 

SIÓ 

A második szereplő egy bájdús úrihölgy, aki, 
ha nimfaként járná a berkeket: lába keskeny nyo- 
mában száz szatir lihegne. 

(A vásznon egy lúdfejü hölgy jelenik meg.) 

MÁTYÁS 

Lám, lám, egy kis liba, kiből idővel — ha 
Isten úgy akarja — lehet még vén lúd is ! 

SIO 



(Magában,) Vesztemre tör a balatoni csőcse- 
lék! (Fönn.) A rendezőnek tévedése! A szende, 
karcsunyaku hattyú járhatott eszében, mint kelle- 
mes allegória s hattyú nem lévén keze ügyében, 
a véle rokon vizimadarat választá . . . 

PIPACS 

Az expozició túlságosan áttetsző: mi lehet 
ebből más: mint libakoppasztás ? 

MÁTYÁS 

A koppasztásnak sok metódusa vagyon — 
reméljük Sióé eredeti. 

PALÓCZI 

Lám, lám — a lúdtolvaj gitározik ! 

DRÁGFI 

Most térdre hull és könyörög. Mit adhat egy 
liba? 

PIPACS 

Egy tollseprőt Egy kis libamájpástétomot. 

PALÓCZI 

A hölgy most régi libaszokásként ellágyul. 

DRÁGFI 

Csókot vet néki, egy kulcsot ad neki . . . 

PIPACS 

(A parasztleányok fdé.) 

Sirasd a húgod vesztét, óh Panna, Kata, Julcsa, 
E kulcs, ha nem csalódom, a hálószoba kulcsa. 

STOZIUSZ 

Utique videlicet : a libaólnak kulcsa ! Hehe ! 

PALÓCZI 

Hogy mulat felséged? 

MÁTYÁS 

Felségesen ! 

STÓZIUSZ 

A dráma immorálisán indul, itt már mint 
deus ex machina csak egy erényes komondor segít- 
het, ki elzavarja a rókát. Hehe ! 

(A róka-király, miután a lúd-hölgygyd eljátszotta 
a leírt baUet-némajátékot, most láthatólag boldogan 
távozik a kulcscsal. A lúd hosszú orrot mutat a 

távozónak.) 

DRÁÖFI 

Mi ez ? A lúd gúnyt űz a rókából ? 

PALÓCZI 

A tolla fehér, de a lelke fekete! 



sio 

Most jön az erény- bakter, 
Az ipse nem nagy ész, 
De gyönyörű karakter 
És elismert vitéz. 

(Egy ökörfejü vitéz jelenik meg.) 

Ily jó fiút nem látott még a föIJ : 
A külsején is látszik : férjjelölt ! 

Herczeg F.: Balatoni rege. 8 

STŐZIUSZ 



Jupiterre mondom: teljesen fölszerelt férj. Az 
asszonynak már semmi dolga se lesz vele. 

(Az ökör letérdepd a lúd előtt s taglejtésekkd sze- 
relmet vall,) 

PIPACS 

Unom a Sió komédiáját. Kérek egy taglót: 
tragédiára fordítom. 

SIÓ 

Kis csendet kérek, tisztelt közönség. Szent 
ember jön, a pap. 

(Bagólyfejü pap árnyképe jdenik meg,) 



STÓZIUSZ 

Egy bagoly, melyet elfelejtettek Athénbe vinni. 
Hehe! 

PALÓCZI 

Pszt! Esküvő lesz! 

fA két árny letérdepel, a pap megáldja okét. A 
függöny mögül halk orgonaszó hallatszik.) 

PIPACS 

Egy gondolat bánt engemet, uram : milyen 
lesz a jövő nemzetség P Szarvas liba, vagy pelyhes 
borjú ? 

PALOCZI 

(Salkan.) A felség rosszkedvű. Mi bántja, 
vájjon ? 

(A vászon jobb sarkában megjelenik újból a róka, 
lámpással és kulcscsal a kezében,) 

DHÁGFI 

Ihol a róka a kulcscsal ! 

PALÓCZT 

(Mátyáshoz.) Felséged unja a tréfát? 

MÁTYÁS 

Ellenkezőleg. Kíváncsi vagyok, mit szól a tré- 
fához a róka-király. 

SIÓ 

Magam is kíváncsi vagyok! (Fenn.) Szép 
hölgyeim, vitéz uraim! Bevallom, zavarban vagyok, 
hogyan bogozzam ki a komédia csomóját . . . 

MIND 

(Nevetnék s méltatlankodnak.) 

PIPACS 

Záptojást a szerzőnek ! 

MÁTYÁS 

Ha te nem bogozod ki, ki bogozza? 

SIÓ 

Felséges úr, ki mindent ért és mindent lát, 
Tetőzd be vidám véggel e komédiát I 

8* 

TIZENÖTÖDIK JELENET. 

(Gyóyigyös és Lesencze dtüntek, A vászon függő ni/ 
felgördül, A kápolna látszik; az oltárt viaszgyer- 
tyák világítják meg. Az oltár előtt Kinizsi és 
Benigna térdééinek díszben, előttük a pap arany 
ornátusban. A kápolnában van még a várnagy^ 
a molnárné és Gunda, Az orgona most hango- 
sabban szól. Az oltár gyertyái megvilágítják a ter- 
met is.) 

MIND 

(Meglepetten és megindultan fölkélnek.) 

MÁTYÁS 

(Magában.) Mátyás — most légy király! 

KINIZSI És BENIQNA 

(Fölkelnek, lassan kilépnek a kápolnából s 
térdre ereszkednek Mátyás dőtt. Kinizsi ezüst 
páncélinget visel, fölötte barnaprémes fehér mentét,) 

BENIGNA 

A lábadnál, nagy király, a lábadnál hadd tér- 
depeljünk. Bocsáss meg, hogy szívemre vettem 
vidám s engem megtisztelő tréfádat. Én gyönge 
nő vagyok és gyönge elmével itélek. Embernek 
hittelek s most szédülő fővel s repeső szívvel 
tapasztalom, hogy a végzet bölcsesége ül fejedelmi 
trónodon, 

MÁTYÁS 

Kelj föl^ kérlek, -asszonyom! 

KINIZSI 

Uram, te parancsoltál s én boldog vagyok, 
hogy egész szívvel engedelmeskedhettem. 

MÁTYÁS 

Lehet, hogy azt akartam. Igen, ilyenformán 
terveztem. De te parancsról beszélsz, bán? 

KINIZSI 

Parancsról, uram, melyet a pecsétgyűrűddel 
együtt vettem. 

MÁTYÁS 

(Áz ujjához kap,) A gyűrűmmel? Hol van? 
Honnan vetted? 

KINIZSI 

E jámbor pap hozta, uram, 

STÓZIÜSZ 

Én vittem neki a gyűrűt, uram, lélegzet nél- 
kül, futva, a szolgálatkészségtől tüzelve. 

MÁTYÁS 

S ki adta neked? 

STÓZIUSZ 

E derék kis fiu, uram, ki magát Izének nevezi! 

MÁTYÁS 

A derék Izé! 

SIO 

(Az ahlak fdé sompolyog,) Már megint velem 
van bajuk ! 

MÁTYÁS 

Benigna ! (Halkabban,) Mit terveztél, mikor 
nekem adtad a kulcsot? Nos? 

BENIGNA 

Te mindent tudsz, te mindent látsz, uram — 
előtted nincs titkom. Együgyüségemben azt tervez- 
tem, hogy — hogy — elfogatlak! 

MÁTYÁS 

Te — engem? 

BENIGNA 

Megbocsátanál, kegyelmes uram, ha tudnád, 
hogy szégyelem magam. 

MÁTYÁS 

Te Hunyadi Mátyást? A gondolat oly szerte- 
len, hogy kacagtató. 

BENIGNA 

Igen, uram, kacagtató ! Kacagj, könyörgöm ! 

MÁTYÁS 

Veled holnap leszámolok, kis felségsértő, ki 
ócska váradat többre becsülöd királyod becsületé- 
nél. Molnár! 

KINIZSI 

Felséges uram — ? 

MÁTYÁS 

Vésd emlékedbe ezt: a por, amelyből kiemel- 
telek, por marad — ha elejt a kezem, vissza- 
hullsz . . . 

KINIZSI 

(Zavartan.) Igen, uram, így méltóztattál hoz- 
zám szólani ma délután . . . 

MÁTYÁS 

Még egyebet is mondtam. 

KINIZSI 

Hogy töltsem egyedül az éjszakát s elmélked- 
jem a multam s a jövőm felett. 

MÁTYÁS 

Büntetésül ezt mérem rád : Az éjszakát a zala- 
vári malomban töltöd, multad lealázó emlékei között, 
amelyekről oly hamar megfeledkeztél. 

KINIZSI 

(Búsan,) Ügy lesz, uram! 

MÁTYÁS 

(Sióhoz,) Hozzám, fiuI 

SIÓ 

Nem én voltam ! Nem én tettem ! 

MÁTYÁS 

Veszedelmes s terhes e fiu mindent merő arcát- 
lansága, — azért elrendelem, hogy tegyék zár alá. 
A tihanyi papok örizetére bizom, azok szelidítsék 
meg jószóval vagy virgácscsal, míg tisztes s isten- 
félő ember lesz belőle. 

SIÓ 

Én nem értem, hogy mit akarnak mindig 
velem?! Oly ártatlan kis fiu vagj^ok, — de úgy látom, 
valaki intrikált ellenem! 

MÁTYÁS 

Fogjátok el! 

SIÓ 

(Fantasztikus gesztussal.) Szél cimbora, segíts ! 
(Szélroham. Az összes gyertyák elalusznak.) 

MÁTYÁS 

Azonnal gyere ide! Parancsolom! 

SIÓ 

(Az ablak párkányán áU a holdfényben ; fügét 
mutat.) Ezt ni ! {A Balaton félé.) Fogadj kegyedbe, 
Balaton, te tenger, sőt óceán ! Mit, óceán ? Az 
Atlanti hozzád képest köpőláda! 

KINIZSI 

Elfogom a vakmerőt! 

SIÓ 

Vissza, lisztlopó! 

KINIZSI 

(Dühösen.) Lísztlopó! (Az ablakhoz rohan,) 

SIÓ 

(Kiugrik az ablakon,) 

MIND 

Leugrott! A mélységbe zuhant! 



Egyszerre 



Sió! 



ISTÓK 



PIPACS 



Fiam! Édes fiam! (Az ablakban,) A 
vízbe esett! A Balatonba! 



STOZIUSZ 



(Pipacshoz,) Se baj ! Se baj ! Ma éjfélkor ki- 
imádkozzuk a fehér Mágus könyvével! 



Gyorsan 



GUNDA 

Hogy vagy, asszonyom? 

BENIGNA 

úgy fáj a szivem, mintha a fivérem halt 
volna meg . . ^ 

KINIZSI 

Felbukkant! Úszik! 

PALÓCZI 

Vidraként nyílsebesen hasítja a vizet . . . 
Ide s tova cikázik . . . Soha ilyet ! 

Oyorsan 



KINIZSI 



Egy fehér kigyó tekerödzik a derekára. 
— S egy másik a nyakára . . . 



STOZIUSZ 



Kigyó? Én inkább asszonyi karnak né- 
zem! 

KINIZSI 

\ Hogy prüszköl! Küzköd! — Elmerült! 

(KiviÜrSl a tő zúgása és sok női hang vidám kó- 
rusa hallatszik: ^Siőt Hahó! Megjött Siól^) 

MÁTYÁS 

Halljátok? Hogy felzúg a tó! 



— Függöny — 



NEGYEDIK FELVONÁS. 

(A második felvonás díszlete. Éjjel van. A tó fölött a téli 

hold nagy tányérja. Az ezeréves fa alatt csapravert boros 

hordó s néhány kupa, — de mindez lópokróccal letakarva. 

A távoli vár ablakai ki vannak világítva.) 



ELSŐ JELENET. 

BENIÖNA, MOLNÁRNÉ, GUNDA. 
BENIGNA 

(Á szín mögött johbróL) Molnárné ! Hajhó ! 

MOLNÁRNÉ 

(Letakart nagy kossdrral jobbról föllép,) Erre, 
nagyasszonyom ! 

GUNDA 

(Boros korsóval jobbról jön.) Jól megyünk ? 



» £. 



MOLNARNE 



A tó partján el se hibázhatjuk a malmot. 
Háromszáz lépésünk van még odáig. 

BENIGNA 

Jól ismered a járást sötétben ! 

MOLNÁBNá 

Eleget jártam itt ! 

GUNDA 

Azért ugy-e, hogy a tücsköket hallgasd? (Le- 
teszi a korsót a földre.) Nehéz ez a korsó ! 

BKNieNA 

Te, ha most rajtunk ütne valami zsivány? 

MOLNÁBNÉ 

Pofon ütöm! 

BENIGNA 

S ha kisértet jönne? 

HOLNÁBNá 

Azt is pofon ütöm, 

BENIGNA 

Teremtöm, már jön is valami tolvaj ! 
MÁSODIK JELENET. 

ELŐBBIEK, KINIZSI. 
KINIZSI 

(Balról jön.) Hop ? Miféle vadmacska lapul a 
harasztban ? 

BENIGNA 

(A nyakába szalad) A te hites feleséged I 

KINIZSI 

Benigna? (Megcsókolja,) A malom előtt ülve 
láttam, hogy valami lidércfény táncol le a vár 
domb oldalán. 

MOLNÁBNE 

Fáklyánk volt, de elaludt. 

BENIONA 

Vacsoráztál, szegény uram.^ 

KINIZSI 

Felkutattam az egész malmot, de nem találtam 
semmit. Pedig oly éhes vagyok, hogy az egérfogó- 
ból is kienném a szalonnát! 

BENIGNA 

Hoztunk hideg kappanyt, özgerincet és pogácsát. 

KINIZSI 

Köszönöm, Úristenem, hogy ilyen okos asszonyt 
adtál nekem ! 

BENIGNA 

(Fölemeli a korsót és megrázza.) Hát ez mi? 
Koty, koty! 

KINIZSI 

Bor —} 

BENIGNA 

Százesztendős dörgicsei, még a nagyapám 
prédálta a tihanyi papoktól, mikor kirabolta a mo- 
nostorukat. 

KINIZSI 

Ob» áldott emlékű ős! Pompás nászlakománk 
lesz! 

BENIGNA 

(Megszeppen,) Násdakoma — ? Hát még mi ! ? 
F'ogd az elemózsiádat — én visszamegyek a mol- 
nárnéval s Gundával. 

KINIZSI 

A molnárné s Gunda mehet — le nem! Te 
hitestársam vagy s a pap megmondta: ai^ asszony 
kövesse az urát! 

BENIGNA. 

A malomba ? Azt nem mondta ! (Birkóznak.) 
Eressz, te medve — én úri asszony vagyok ! 

KINIZSI 

Csókolom az úri szádat ! 

BENIGNA 

Molnárné, segíts ! Gunda ! 

MOLNÁRNÉ 

Hisz úgyse mondod komolyan, lelkem nagy- 
asszonyom ! 

BENIGNA 

(Méltósággal,) Eressz, te nem tudod, hogy ki 
vagyok ! Én a horvát bán leánya vagyok ! Ha erő- 
szakoskodol, nem megyek. Én csak úgy megyek, 
ha akarok. Hanem most akarok. Fogd a kosarat. 
(Fölveszi a korsót,) 

KINIZSI 

(Kosárral a karján.) Jól fölszerelve, neki indu- 
lunk az élet küzdelmének. 

BENIGNA 

Gunda, ha fecsegsz, jaj a kontyodnak! S te 
molnámé inkább kavicsot őrölj a malmodon, sem- 
hogy elárulj egy mukkanással ! 

MOLNÁBNÉ 

Ha kérdik a várban, hogy hol a földesaszszony, 
azt mondjuk : az özvegyi kamarájában imádkozik. 

BENIGNA 

Pszt! Valaki énekel a berekben! 

GUNDA 

Részeg ma az egész Balaton. 

KINIZSI 

Gyere, te imádságos özvegyem ! (Benignával 
halra d,) 

MOLNÁBNÉ 

(Utánuk néz.) Haj, és én váratom a szegény 
uramat ! (Gundával jobbra elsiet,) 



HARMADIK JELENET. 

ISTÓK, PIPACS, STÓZIUSZ, VÁBNAOY. 

(Balról jönnek az erdőből, közbe halk kónís- 
ban éneklik: „Csupor Miidós vajda, jó vajda lett 
volna stb" Istók égő fáklyát hoz a kezében; 
Pipacsnál tárogató síp van; Stóziusznál könyv; 
a várnagynál ezüst szálakból kötött pendely-hálő. 
A férfiak kissé borosak, de egyikük sem részeg.) 

ISTÓK 

(Megbotlik.) Hop! — itt gyökér van! 

PIPACS 

(Megbotlik,) Az ám ! 

STÓZIUSZ 

(Botlik.) Ita profecto ! 

VÁBNAÖY 

(Botlik) Vigyázni, urak! 

STÓZIUSZ 

Itt az ezeréves fa ! Ergo helyben volnánk, vagy 
helyesebben szólva : megérkeztünk . . . Mind együtt 
vagyunk, urak? 

vAhnagy 

Ti hárman itt vagytok és én veletek vagyok! 
Ez azt jelenti, hogy én máma házasodtam meg és 
mégis azt teszem, ami nekem tetszik. (jíJnekd,) 

Csupor Miklós vajda, jó vajda lett volna — 

STÓZIUSZ 

Csend, urak, mi komoly munka előtt állunk. 

VÁBNAGY 

(A hordóról leveszi a pokrócot.) Kuk, Pipacs- 
koma, kuk! 

PIPACS 

(Örömében leguggol.) Ohohó ! 

VÁBNAOY 

Ezt a hordó újbort megmentettem a király 
ciszmaszártorku csatlósai elől s idehozattam . . . 
(Megkopogtatja.) Kop, kop ! Jó estét, újbor urfi ! 

PIPACS 

Fogadj a kegyeidbe, úrfi — én meg befogad- 
lak a bendőmbe! (A kupákba tölt,) 

(Mind a hordó körül letelepednek, Istók a fáklyát 

két faág közé tűzi.) 

STÓZIUSZ 

(A könyvben lapozva,) Itt van ! Figyeljetek 
urak ! „Hogyan lehet a kapzsi sellők furfangján túl- 
járni, őket a vízből kiimádkozni és jámbor békóba 
verni." 

VÁBNAGY 

(Pipacshoz.) Ezt vedd az eszed bunkójára, 
mert ez a balta nyele ! Aki békóba tudja őket 
verni úgy, hogy meg legyenek békózva, az meg- 
tette azt, amit tehetett . . . (Énekel.) 

Csupor Miklós vajda, jó vajda lett volna. 

STÓZIUSZ 

Csitt, urak ! (Olvas.) „és Isten szent nevében 
az elsülyedt kincs item a vizbefuUadt gyerek holt- 
testének kiváltására szorítani •. . ." 



PIPACS 

(Elérzékenyedve,) Sohasem lesz többet olyan 
nevelőfiam! Az úristennek udvari bolondra volt 
szüksége, azért szólította magához. (Istókhoz.) Adj 
egy kortyot, úrfi ! . . 

Horczeg F.: Balatoni rego. 9 

STOZIUSZ 

(Pipacshoz.) Elhoztad a sípodat ? A sípra azért 
van szükségünk, mert a hangjától quasi elkótyagoso- 
dik a vizi szellem. Mert notandum esse : a viziszellem 
úgy kedveli a muzsikát, miként az oktalan állat is, 
teszem a púpos teve vagy az egyszarvú, amelyek- 
ről Plinius ír. 

VÁBNAGY 

Nekem mondod? Hát ki esmér> úgy a szel- 
lemek dolgát, mint én ? Mikor a tapolcai várban 
laktam, minden éjjel tucatszámra röpködtek az 
ágyam körül. Ha akartam volna, annyit foghattam 
volna, amennyit akartam volna. Esős időben még 
többet is. 

ISTÓK 

Es nem fogtál egyet se? 

VÁBNAGY 

Hát mit csináljak én a szellemmel? Minek az 
katonaembemek ? 

STÓZIUSZ 

(Istókh)z.) Nézd meg fiam, elhagyta-e már a 
méla Luna ezüst fürdőkádját — recte: hol áll a 
hold ? 

ISTÓK 

Benigna vára fölött áll és óriás glóriát rajzol a 
tornya fölé. 

PIPACS 

Olyan vemhes volt az este, mintha meg akarna 
borjazni egy új nappal. 

VÁRNAGY 



En utálom azt a gyáva égitököt, mert nem 
visel sarkantyút. Csillagszőnyegen oson és bekan- 
dikál minden ablakon ... S ha csókolóznak oda- 
benn, akkor sárgaságba esik a pimasz. 

STÓZIUSZ 

( Várnagyhoz.) Ha sikerült imádságom pen- 
delyhálójával sellőt fognunk és kihúztuk a partra, 
te ragadod meg, várnagy. 

VÁRNAGY 

De nem ragadom biz én! Nevezz gyáva fa- 
jankónak, ha megragadom csak Qgy ujjal is ! 

STÓZIUSZ 

Félsz ? 

VÁRNAGY 

Fél az oroszlán a kakastól ? Nem ! És mért 
reszket mégis, ha kukorékol a kakas? 

STÓZIUSZ 

De hiszen Tapolcán megszoktad őket.^ 

VÁRNAGY 

Azok száraz szellemek voltak, de a vizi szel- 
lemet nem akarta megszokni a hetedik nagyapám 
se! Utálom, mert nyálkás, kocsonyás, ragadós, 
mint a varang}^ . . . Pihá ! 

STÓZIUSZ 

Nézzük a holdat — hodsza a fáklyát ! (A fák- 
lyával keresi a holdat) Itt az óra! 

9" 

vAknagy 

Én bizony nem fogom meg keresztény kezem- 
mel ! Aki jó keresztény, az igyék egyet ! 

(Énekdve.) 

De a csizmadia, hej a csizmadia 
nem varrja hiába — 

(Szól) Bort, kölyök! 

ISTÓK 

A parasztodnak parancsolj, ne nekem. En 
nemes ember vagyok! 

STÓZIUSZ 

(Izgatottan,) Csönd urak — itt a Jácint apó 
órája ! Rejtőzzetek el, urak — te meg, Pipacs, szó- 
laltasd meg a sípodat . . . Hol a könyv? S a szent 
háló ? Ezzel kötözzük meg ! Rejtőzzetek el, ti ketten ! 

VÁRNAGY 

Ezt szeretem, mert katonás: elbújni és tőrt 
vetni az ellenségnek . . . (Pipacscsal halra d,) 

STÓZIUSZ 

(Istókhoz.) Fiam, világíts! (Balról dől áll, 
arccal a Balatonnak. Titokzatos gesztid^okkal.) 
„Péter nevében, Péter és minden szent halászok 
nevében, kik hálót vetettek s vontak: parancsolom 
neked, nyílj meg, nyílj meg Balaton ..." 

(Halk zene a szín mögött balról. A tárogató vagy 
angolkürt régi bús dalt játszik.) 

STOZICSZ 

Nyílj meg, nyílj meg Balaton . . . 

(A tó fölzúg,) 

ISTÓK . 

(Halkan.) En félek . . . 

STÓZIÜSZ 

Nyílj meg, nyílj meg, Balaton ! (Halkan,) 
Megzúg a tó — türemlik már a habja . . . Vonul- 
junk hátrább ! (Istókkal balra el.) 

NEGYEDIK JELENET. 
(Erős, lilaszínü holdfény; a zene egyre szól.) 

GYÖNGYÖS 

(Küép a Balatonból.) 

Félve jöttem, mégis jöttem ! 
Varázslatos búverő 
Kristályfalu kamarámból 
Aranyhorgon vont elő, 

(Jobbra indul.) 

LESENCZE 

(Küép a vízből.) 

Tajtékfodru nyoszolyámon 
Fölviradtam ijedten — 
Ki szólit az éjszakában. 
Hej, ki zokog idefenn? 

(Balra indul,) 

GYÖNGYÖS 

(Lesenczével összetalálkozva.) 

Mi lehet e zengő csuda? 

LESENCZE 

(A holdat nézi.) 

Hogyha hull a csillagayáj : 
Búsan szól a hold tüIÖkje. 

GYÖNGYÖS 

{Az erdőt nézi.) 

Vagy az erdő szive fáj? 

LESENCZB 
Persze, hull a lombja már! 

GYÖNGYÖS 
Persze, véget ért a nyári 

(A tárogató tánczenébe kezd.) 

LESENCZE 
Húgom, add a kezed szépen! 

GYÖNGYÖS 

Szitakötő! Mit kivánsz? 

LESENCZE 

Fogy a hold, ha ma nem járjuk. 
Mikor lesz már sellőtánc? 

ÖTÖDIK JELENET. 

ELŐBBIEK, ISTÓK, STÓZIUSZ, VÁRNAGY. 

(Hárman óvatosan bejönnek s a baloldalon 



meglaptdvaj nézik a táncot J 

STÓZIÜSZ 

Pszt! Pszt! 

AJPBÓD 

Most táncra kelnek ! 

GYÖNGYÖS ÉS LESENCZE 

(Lassan körbe lejtve,) 

Harmatodat, illatodat 
Megízleltük, ezüst éj ; 
Italod az csupa mámor, 
Illatod meg csupa kéj. 
Lágyan ringó sellő-táncban 
Szivünk, szivünk úgy dobog 1 
Süt a hold — mi ifjak vagyunk 
Azért vagyunk boldogok. 

STÓZIUSZ 

(Súgva.) Most elfogom. 

VÁBNAGY 

Még ne! Még ne! 

GYÖNGYÖS 

Settenkedve mi közéig ott ? 
Pillangó vagy éj-bogár? 

LESENCZE 

Kérdezd meg, hogy jó-e, rossz-e, 
Mit kivan és merre jár? 

HATODIK JELENET. 

ELŐBBIEK, EBDEI TÜNDEB. 

(Szürke ingecskét visd és hogáncs-koszorút a 
hajában; szürke légyszárnya van; mezítláb jön 
jobbról. Igen alázatosan,) 

Kérlek, el ne űzzetek, szép 

Balatoni gyermekek. 

Nem tudom, hogy honnan jöttem, 

Nem tudom, hová megyek. 

Árny vagyok, vagy fénysugárka ? | 

Tündér? Szellő? Kis virág? i 

Nem tudom, csak egyet tudok : 

Élek s élni boldogság, 

GYÖNGYÖS 

Becsíptél a holdvilágtól? 
Ncmtudomka, lejts velem ! 

LESENCZE 

Szép együgyű, libbenj erre — 
Aki szeret : szeretem. 



HETEDIK JELENET. 

ELŐBBIEK, BAKONYI TÜNDÉK. 

(Nyúlbőrbe Öltözve ; hosszúfülű nyúlfej-sisak- 
kai. Szökdelve jön jobbról.) 

Élvezet így egy bokorban 
Látni három istennőt : 
Egy se rücskös, egy se pisze, 
Mind a három szépen nőtt. 

GYÖNGYÖS 

Ez a tündér rangos tündér, 
Királyfi vagy más egyéb. 

LESENCZE 
Gavalléros, nem paraszti I 

ERDEI TÜNDÉR 
A bundája igen szép. 

GYÖNGYÖS 

(Bókkal.) 

Hogyha tetszünk : táncolj velünk 
Nyájasarcu idegen. 

BAKONYI TÜNDÉK 

Esküszöm a holdvilágra : 
Boldog vagyok végtelen. 

(Bemutatkozva,) 

Király vagyok a Bakonyban 
S birodalmam völgyein, 
Új divatos táncát járnak 
Szöcskelábu hölgyeim. 

(Táncol.) 

Egyszer erre — egyszer arra — 
Hop ! egy kecses nyúlugrás, 
Perdülj egyet, fordulj egyet — 
A Bakonyban így szokás. 

MIND A NÉGYEN 

(Táncolva.) 

Egyszer erre — egyszer arra — 
Hop ! egy kecses nyúlugrás, 
Perdülj egyet, fordulj egyel, 
A Bakonyban így szokás. 

STÓZIUSZ 



(Mialatt még táncolnák.) Most! Most! Itt a 
pillanat ... Ti szent halászok segítsetek ! (More 
rohan.) Hahó! 

(Várnagy és Istók balról állanak s az ÖJdüket 
rázzák a seüÓk felé, A hold hirtelen elsötétedik, 
a zene elhallgat. Az Erdei tündér és a Bakonyi 
tündér eltűnnek jobbra s balra az erdőben. Gyön- 
gyös visítva a tóba menekül, hol elmerül. Lesencze 
az útját álló Stóziusz dől az előtérbe fut, majd 
a Balaton felé igyekezve, jobbrarbalra kering. Stó- 
ziusz végre elcsípi) 

STÓZIUSZ 

(Átölelve Lesenczét fölemeli.) Megvagy, — átko- 
zott lidérc! 

LESENCZE 

Balaton, segíts! 

(Dörgés. Hullámzás. A Balatonból tüzesszemü 

sárkány bukkan fd.) 

STÓZIUSZ 

A könyvet! Hamar a könyvet! 



NYOLCADIK JELENET. 

STÓZIUSZ, LESENCZE, VÁRNAGY, ISTÓK és PIPACS. 

(Pipacs berohan balról a könyvvel s a könyvet 
a Balaton fdé tartja.) 

(Csend. A sárkány eltűnik. Holdvilág.) 

PIPACS 

Fogod ? 

STÓZTUSZ 

Fogom ! Hamar a szentelt hálót ! 

PIPACS 

Itt van ! Itt van ! 

VÁRNAGY 

Vigyázz — megkarmol ! 

ISTÓK 

Megharap ! 

(Stóziusz a földre teszi Lesenczét, Pipacs pedig 
leborítja a hálóval, Lesencze megriadtan, dacosan 

és félénken iU.) 

STÓZIUSZ 

Most nem szabadulhat már! Érzed a hatal- 
mamat, te holdvilág-boszorkánya? 

PIPACS 

■ 

Te gyerekrabló! 

VÁENAGY 

Te vizipoloska! 

PIPACS 

Hová tetted a fiamat, te égetni való? 

STÓZIUSZ 

Silentium, urak ! Tudd meg, te, akinek a 
nevét nem tudom — (a Balaton felé fordid) és 

tudd meg te is, kinek a Balaton vize engedelmes- 
kedik : hogy ki kell adnod Kopány vezér elsülyedt 
kincsét s a fiu testét, ki ma veszett a vízbe. Ha 
kiadod, ami nem a tiéd, visszakapod azt (Lesen- 
czére mutat) ami a tiéd . . . 

(Balaton király hangja: „Esküdjél meg!") 

STÓZIUSZ 

(Megszeppenve hátrál,) A háromegy istenre 
esküszöm ! 

(Hullám csapódik a partnak. Egy kagylóval, hínárral 
és iszappal benőtt föddes nagy rézüst áll a parton,) 

VÁBNAGY 

Valamit kivetett! Hozzátok el — én majd 
addig vigyázok a boszorkányra . . . 

STÓZIÜSZ És PIPACS 

(Előhozzák az üstöt) 

VÁBNAGY 

Az üstök ükapósa! 

PIPACS 

A kazánkovácsnak, ki ezt kalapálta, már a 
hetedik unokája is por s hamu. 

STÓZIUSZ 

(Leveszi az üst tetejét. A belsőből vörös fény 
dereng elő.) Jézus, Mária Szent József! Mennyi 
aranymarha ! 

PIPACS 

Hogy kacag, hogy sikong, hogy örül az isten- 
adta arany ! 

STÓZIÜSZ 

Kopány vezér kincse ! Kannák, tálak, egy 
buzogány — és minden aranyból való ! 

PIPACS 

Gyöngyök — mindegyik akkora, minta galamb- 
tojás! 

STÓZIÜSZ 

Szűz Mária irgalmazz ! Mekkora kárbunkulusok 
— nézd, hogy világítanak az éjben 1 

VÁBNAGY 

Osztozzunk meg rajta! 

STÓZIÜSZ 

Ne — ne nyúlj hozzá! István király átka 
van rajta e kincsen s az átok beveszi magát a 
kezedbe, mint a bélpoklosság . . . Majd elvisszük a 
tihanyi papoknak, azok misét mondanak fölötte s 
leimádkozzák az átkot. 

PIPACS 

No hiszen, szépen meg is vámolják! 

STÓZIÜSZ 

Jut és marad elég. Egyetlen karbunkulus 
elég arra, hogy kifizesd a hány vár van a Balaton 

körül, földestül, jobbágyastul . . . Úrrá tesz engem, 
téged, öt . . . 

ISTÓK 

Es engem nem? 

PIPACS 

Egy süveg gyöngyöt adhatunk a gyereknek is. 

STÓZIUSZ 

Hogyne ! 

PIPACS 

De hol a fiam! Hol a fiam teste? 

STÓZIUSZ 

Azt is megkapjuk, de csak szürkületkor. A vizi 
sellők nem merik megbántani a Hold asszonyát; 
amíg süt a hold, nem úsztatnak holttestet. 

VÁRNAGY 

(A hordó mellé ül és iszik.) Lelkemre mon- 
dom, ez a csudák éjszakája! Olyan csuda-könnyü 
a testem, olyan ihajos, csuhajos a lelkem — huj, huj ! 

STÓZIUSZ 

(Nevetve.) Nem bir el semmit ! Már is részeg ! 
(Iszik.) 

PIPACS 

Ti urak, ti urak! Hát bizonyos, hogy nem 
álmodom ? Bizonyos, hogy vizi leány a vizi leány és 
kincs a kincs? 

STÓZIUSZ 

(Nevet.) Nem bír el semmit ! Ö is részeg ! 

KILENCEDIK JELENET. 

ELŐBBIEK, GYÖNaYÖS, VÍZI EMBEREK és ASSZONYOK. 

(Gyöngyös kijön a vízből, Lesencze melié oson 
és hozzátelepedik, A Balatonból kíváncsi sellők 
és vizi emberek csoportja emelkedik ki,) 

PIPACS 

Hopp, megálljunk, urak! Vagy részegek vagyunk, 
vagy józanak vagyunk ! Az imént még egy fehér- 
cseléd volt ott, most már ketten vannak! Szólj és 
beszélj : ketten vagy, vagy egyen vagytok ? Mert 
vagy részeg az ember, vagy józan I 

STÓZIUSZ 

(Nevet,) Valde bene! Ö már duplán lát! 

(A továbbiak alatt vizi emberek és asszonyok, az 
utóbbiak közül néhányan gyerekekkel, mind nagyobb 
számmal dőszáUingóznak a vízből s a mulatókat 
mereven és komolyan nézve, körbe ülnek, guggol- 
nak és állanak,) 

VÁRNAGY 

Ha én vizi sellő volnék, akkor kikeresztelked- 
ném és tisztességes emberré lennék ... Ki kell 
keresztelkedni! Mert, hölgyeim és uraim, mi mind 
egy haza gyermekei vagyunk — és akár vízen, 
akár szárazon : éljen Mátyás király ! 

STÓZIUSZ 

Ismertem egyszer egy mátyásmadarat, az azt 
tudta mondani : Rárakatom ! 

PIPACS 



De kérlek alássan mondjátok, hogy mit akar- 
tok? Most már hárman vannak — kilencen • — 
tizen . . . Stóziusz mester, szólj és felelj : hány 
sellőt fogtunk mi? 



STÓZIUSZ 



Rá-rakatom! Hehe! 

VÁRNAGY 

(A séllőkhöz,) Eszem a lelketeket — tubi, 
tubi — csak röpdössetek rakásra ! Pipacs, dobj nekik 
egy kis tiszta búzát ! Száz sellőt fogtunk máma ! 

PIPACS 

Meglátod: egyet se fogtunk! 

VÁRNAGY 

Hé, kölyök, bort! 

ISTÓK 

A parasztodnak parancsolj ! Én nemes ember 
vagyok ! 

VÁRNAGY 

Bik-mag, — félig nyúzott kecskebak van a 
címeredben . . . 

ISTÓK 

Várj még egypár esztendőt, akkor gyűrűt húzok 
az orrodba és pénzért mutogatlak a vásáron. 

PIPACS 

Hát sohse szűnik meg a viszály e hazában? 
Mért bántja a magyar a magyart? Urak — fogad- 
juk meg e szent órában, hogy testvérek leszünk! 

STÓZIUSZ 

(Yárnagyhoz.) Testvér, csókolj meg! 

PIPACS 

Óh, be szép ! Beh szép ! Ha megtudná Mátyás 
király, hogy a népei hogy szeretik egymást: sírva 
fakadna örömében! (Sirva fakad,) 

(A Balatonból tüzes szemű szörnyetegek merül' 

nek fd,) 

VÁBNAQY 

Igyuk meg a barátság poharát, — (a szörnye- 
tegekhez) kuk, öregek — ti is igyatok! 

PIPACS 

(Érzékenyen,) Várnagy, — ne sértegesd őket ! 
Hiszen ők nagyon jó szörnyetegek ! A becsületemre 
mondom : nagyon jó szörnyetegek ! 

VÁSNAGY 

A pofájuk^ ocsmány, — de a pofa mellékes, 
fő a jó szív. Éljenek a mi szeretve tisztelt szörnye- 
tegeink ! 

Herczeg F.t Balatoni rege. 10 

PIPACS 

(Énékd.) 

Pajtás, ez aztán a nóta, 

Pajtás, ez oszt' az ital — 

Ez a pajtás nékem lelki jó pajtásom. 

Ez a pajtás vélem él és hal. 

MIND 

Pajtás, hogyha engem kedvelsz, 
Idd meg, pajtás e pohárt — 
Egy-két-három kupa bor a 
Jó pajtásért meg nem árti 

(A Balatonból egész zenékar kiséri a nótát. Mikor 
elvégezték, a zene megismétli a refrént,) 

PIPACS 

Ki muzsikál itt? 

VÁRNAGY 

A balatoni cigánybanda. 

STÓZIUSZ 

Ácsi! (A zene elhallgat. J No most.' (^Zene- 
kísérettel énekelnek. A vizi manók és szörnyetegek 
komolyan és némán nézik őket,) 

VÁBNAGY 

(Kivesz a rézüsthői egy aranytányért és a 
Balatonba dobja.) Nesze, more, ez a tiéd! (Pipacs- 
hoz.) Igyál, pajtás! 

PIPACS 

Nem iszok, én lefekszek! (Lefekszik a faalú 
és elalszik.) 

STOZIUSZ 

(Énékd.) 

Immortalis fieret 

Ibi manens homo . . . 

(A séllokhöz.) Kérlek, ne forogjatok mindig 
körbe ! 

Elszédítenek. — (Lefekszik,) 

Viae myrrha, cianamo. 
(Elalszik.) 

VÁRNAGY 

(Fdrázza a bóbiskoló Istóíot,) Mit? Gyűrűt 
húzol az orromba és pénzért mutogatsz? Te engem — ? 
És mint micsodát — he? 

ISTÓK 

Mint Heródest, aki fél a kisdedtől. Pofon üsselek ? 

VÁRNAGY 

Te engem — ? Huj, vérrel mázolom be az 
égboltozatot, — piros vérrel ! Három napig mindig 
hajnal lesz! Te félig nyúzott kecskebak. 

ISTÓK 

Ezért meghalsz ! (Fölkapja a várnagy kardját,) 

VÁRNAGY 

(Hátrál) No, no, no ! A kis hörcsög ! (A fa 
törzse mögé vonid,) 

10* 

ISTÓK 



(Eldobja a kardot s lefekszik a többiek mellé.) 

VÁRNAGY 

Ki húz gyűrűt az orromba ? He — ? Hát nem 
én vagyok a vámagy? Mit kerestek itt a várban? 
Takarodjatok! Mindenki menjen haza! (Sellők a 
vízbe vonulnak?^ Miféle rendetlenség ez? (A vízbe 
gurítja az üstöt.) Ezt is hordjátok el! Mindent! 
(Lesenczéhez.) Hát te mit akarsz? (Letépi róla 
a hálót.) Takarodjál! Majd rendet csinálok én itt! 
(Utána dobja a nagy könyvet.) Most pedig lefek- 
szem ! Mért olyan alacsony az ágyam ? (Lefekszik.) 
Hohó ! Ne forogj ! (Elalszik.) 

(A hold, mialatt a várnagy még beszélt, elsötétedett. 
A sellők, néma csoportba verődve, egy kevés ideig 
még láthatók a Balatonban, Azután harmatcsep- 
péktől csillogó ködfátyol ereszkedik a tóra, amely 
mögött a sellők eltűnnek. Pirkadni kezd. Az erdő- 
ben fülemile szól, majd rigó. A köd fölemelkedik, 
a tő hajnali fényben látható. Az egész változás 
azonban csak néhány másodpercig tart!) 



TIZEDIK JELENET. 

ELŐBBIEK, PALÓCZI és DRÁ.GFI. 

(Jobbról jönnek.) 

PALÓCZI 

(Beszéd közben.) Tegnap még Mátyás diák 
volt — ma megint tetőtől talpig király. Tegnap 

még száz léhaságban gyönyörködött szeszélyes 
szelleme — ma csupa magasztos méltóság, nemes erö. 

DRÁGFI 

Valami történhetett! 

PALÓCZI 

Szünetlen forrong, erjed az ő nagy szelleme 
— gazdag vetések érnek benne, melyekről csak 
akkor tud meg valamit a világ, ha óriás arany- 
kazalokba rakta már a termését. 

DBÁGFI 

Éjfél óta egyre vágtatnak a futárok. Hajnalban 
kilépett királyi sátrából s parancsot adott, hogy 
szedjük föl a sátorfánkat. 



PALÓCZI 

S hová megyünk? 

DRÁGFI 

Egyelőre Somogyba. A délvidék főpapjai és 
nemesei ott várják fényes díszben, a szélben lengő 
zászlók alatt. Mondják, ő felsége hadat akar 
gyűjteni. 

PALÓCZI 

Lám, nyüzsög már a tó háta száz cifra 
dereglyétől. A zalai nép mind át akarja kísérni urát 
Somogyba. Itt jön Mátyás úr! 

TIZENEGYEDIK JELENET. 

ELŐBBIEK, MÁTYÁS, UBAK, SZOLGÁK. 

(Mikor a király feliép, kisüt a nap,) 

MÁTYÁS 

(Királyi díszben jobbról jön.) Hol van Kinizsi ? 

PALÓCZl 

Parancsod szerint a malomban töltötte az 
éjszakát. 

DRÁGFI 

S mint mondják, nem egyedül. 

MÁTYÁS 

(Mosolyogva,) Hallottam! Itt jön másodmagával! 
TIZENKETTEDIK JELENET. 

ELŐBBIEK, KINIZSI, BENIGXA. 
KINIZSI 

(Balról.) Köszöntelek, felséges Uram. Eljöttem, 
hogy halljam parancsodat. 

MÁTYÁS 

(Benignálioz.) Jó reggelt, szép molnámé — 
nini, lisztes az orrod hegye ! 

BENIGNA 

(Zavartan.) Csak nem — ? (Keszkenőjével 
törülközik,) 

MÁTYÁS 

Most kísérjetek át mind Somogyba, ott isten- 
hozzádot mondok nektek. 



BENIONA 

(Könyörögve, halkan.) S a váram — kegyel- 
mes királyom ? 

MÁTYÁS 

Nem való ilyen játékszer szeszélyes, szép 
asszony kezébe. (Körülnéz.) De nem látom hű 
Istókomat s a bolondot? 

PALÓCZI 

Itt feküsznek, uram, — velük Stóziusz és a 
vámagy. 

MÁTYÁS 

Remélem, élve? 

DRÁGFI 

Valami horkol bennük — hiszem, hogy az 
élet. (Költögeti az alvókat.) 

PALÓCZI 

Egy üres hordó van mellettük, — mint tagló 
a bikát, úgy leütötte őket az új bor. 

STOZIUSZ, PIPACS, VÁRNAGY, ISTÓK 

(Alomittasan fdiUnek,) 

STÓZIUSZ 

A király?! 

MÁTYÁS 

Nos, tiszteletreméltó mester, így gyakorlód a 
szokrateszi erényt? 

STÓZIUSZ 

Oh romlott kor — óh rothadó erkölcsök ! 

PIPACS 

Oh uram, csuda történt az éjszaka. Egy vizi 
leányt fogtunk. 

STÓZIUSZ 

Egyet? Tizet! 

VÁRNAGY 

Százat! (Az öklét mutatja.) Ekkora kárbun- 
kulusokat kaptunk tőlük! 

PIPACS 

Tüzesszemü sárkányokkal ittuk a barátság 
poharát . . . (Körülnéz,) De nincs már se kincs, se 
szellem ! 

STÓZIUSZ 



Megcsaltak! Játszottak velünk! 

MÁTYÁS 

Igen, szellemek játszottak veletek: az új bor 
duhaj szellemei. 

STÓZIUSZ 

Esküszöm, uram, a tóban vannak szellemek! 

MÁTYÁS 

Hegyen, vizén és erdőn vannak kecses, szilaj 
és elmés szellemek. S aki maga is szellem, az meg- 
fogja őket s szelleméletet él velük. De te, derék 
Stóziusz, te soha sem fogod meg őket. (Elfordul,) 
Elég az izetlenségböl ! 



TIZENHARMADIK JELENET. 

ELŐBBIEK, MOLNÁRNÉ, GUNDA. 
MOLNÁKNÉ 

(Jobbról jön, Várnagyhoz.) Itt vagy, te hires ? 
Részegeskedve töltöd a nászéjszakádat, míg otthon 
gyászban ül ifjú hitvesed? 

VÁRNAGY 

Pszt! Ne a felség előtt! 

MOLNÁRNÉ 

Hiszen csak gyere haza! 

MÁTYÁS 

( Várnagyhoz J Te átadod a várat a zalai főis- 
pánnak. 

BENIGNA 

Királyom ! 



MÁTYÁS 

Lisztes a szoknyád, asszonyom! 



BENIGNA 

(Megértve a célzást, letérdepel s a kendőjével 
megtörli Mátyás csizmáját) Pókhálós a csizmád, 
királyom, — alkalmasint tegnap szedted fel, a várom 
titkos lépcsőjén . . . 

MÁTYÁS 

(Fölemélu) KeJj fel, bánné asszonyom, már 
nem vagy lisztes ... A várad azonban elveszett, 
Benigna. Ha azt hivéd, molnár, hogy gazdag 
asszonyt nyertél: csalódtál — Benignának nincs 
vára. (Beniqnához.) S ha te azt hivéd, hogy sze- 
gény úrhoz mentél: csalódtál. Kinizsinek tíz vára 
van a délvidéken. 



KINIZSI, BENIGNA 

Uram ! 

MÁTYÁS 

(Kinizsihez.) Most repülj Temesbe s állíts 
vaskerítést a Bánság kertje körül. Minden almáért. 

melyet ellop a pogány, egy tar koponyával szá- 
molsz be nekem! Dereglyére, urak, Somogy már 
vár. Isten hozzád Balaton, Lten hozzád szép ősz! 
Magános szarvas bőg a berekben, már hull a lomb 
és holnap éjjel zúzmarás lesz a haraszt. Kiki száll- 
jon a maga téli fészkébe. Pihenve hallgatjuk a 
hóvihar üvöltését s ha újra rügy fakad: zászlót 
bontunk s olyan politikát csinálunk, hogy zúg tőle 
Európa asszony feje ... A kezedet, bánné asszo- 
nyom! 

(Mátyás kezén fogva halra élvezeti Benignát; 

Kinizsi a nyomukban van^ őt követik az urak és 

szolgák. A kürtök szólanak.) 



TIZENNEGYEDIK JELENET. 

GYÖNGYÖS, LESENCZE. 
GYÖNGYÖS 

(Mihelyt Mátyás eltávozott a kiséretévd, egy 
virágággal a kezében kijön a parti nádból és kém- 
kedve körülszaladja a színpadot.) Elmentek. 

LESENCZE 

(A tóban.) Hahó! 

GYÖNGYÖS 

(A víz fdé.) Jöhetsz! ' 

LESENCZE 

(Kidugja fejét a nádkévék közül.) Elmentek? 

GYÖNGYÖS 

A tavaszig nem jár erre halandó — pagony, 
rét, berek mind a miénk ! 

LESENGZE 

(Virágággal a kezében darejön,) Most megint 
bizton táncolhatunk a Nádszál kisasszonyokkai és 
békén játszhatunk a szelid szarvasünőkkel. 

GYÖNGYÖS 

Hol késik Sió úrfi? 

LESENGZE 

A nádasba vonult duzzogva — nagyon meg- 
verte a Balaton-király. 

GYÖNGYÖS 

(A tóra figyel.) Nézd ! Örvénylik, bugyborékol 
a tó tükre — bolyhos fej bukkant föl prüszkölve — 

LESENGZE 

(Örömynd.) Sió ! Sió ! 



TÍZENÖTÖDIK JELENET. 

ELŐBBIEK, SIÓ. 
SIÓ 

(Kedvetlenül partra lép ; a hátát fájlalja.) 



t? _ ^ •• 



GYÖNGYÖS 

Hogy vagy, te tolvaj? 

LESENCZE 

Fáj a hátad, szegény Sió? 

GYÖNGYÖS 

Nagyon megvert a király? 



SIÓ 



Az ördög legyen tündér a Balatonban, ha úgy 
bánnak velem, mint a csizmadia-inassal! 

LESENCZE 

(Kezét szeme fölé emelve, kinéz a tóra,) Nézd 
a hajót! Hattyúként vonul a víz tükrén! 

GYÖNGYÖS 

Isten hozzád. Mátyás király ! 

LESENCZE 

(A virágággal integet.) Dicsőség kisérjen, te 
fényes homlokú! 

GYÖNGYÖS 

Es szeretet, te édesajku ! 

SIÓ 

(Jobbról elől áll, a két sdlő között; kitekint a 
tóra és nemes komolysággal szóL) Királyi sárkány 
hasítja bíbor szárnyával az arany párát — s mint 
kákakéve a szélben, meghajlik minden szellem s 
meghajlik Sió is. Ha léha volt a játék, mit veled 
űztünk : tudom, nem neheztel érte fölényes szelle- 

med. Mert az elme, mely felölel egy világot: egy- 
aránt tud gyönyörködni az oroszlánok viadalában 
és tud mosolyogni a vízibogarak szeszélyes táncán. 

(Mialatt Sió beszél, díszes dereglye vonul halról 

jóbhra a tavon. A dereglyén vannak Mátyás, 

Benigna, Kinizsi és a király kísérete.) 



— Függöny. — 

